كارۆخ عوسمان: مردنیشیان سەمەرەیە، تكایە سەرنج بدەن. – WTARIKURD\nكەسانێك لەڕۆژگاری فام كردنیانەوە تا دەمرن خزمەتكاری مەنزومەی ستەمكاری و حزبی داسەپاو و بنەماڵەی مافیاو چەتەگەرین.\nكەسانێك لەڕۆژگاری ھەرزەكاریەوە تا دەمردن گوفتارو ڕەفتاریان تەنھا بۆ پێناوی مانەوەی زوڵم و ستەمەو كۆڵەگەی ڕاگرتنی سەقفی سێبەری بۆگەنیوی خراپەكارین.\nكەسانێك لەئەوەلین ھەتنەدەرەوەیان لەماڵەوە دەبنە قوتابی فێرگەی پەروەردەكردنی ھەواڵگری و جاسوسی بەسەر كۆمەڵگە.\nكەسانێك تەواوی ژیانیان تەرخان كردبێت بۆ بەڕاست وەسفكردنی ھەموو خوارو خێچی و نابوتی و ناشرینی ستەماكاران.\nكەسانێك ساختەچی داسەپاو پلەو پۆستی پێبدەن و ئەویش موریدی بەڵێندەر بێت بۆیان.\nئایا دەكرێ (باش) بووبێت؟\nخەڵكی مەزڵوم دوعای لەناوچوونی ئەو دەستەڵاتە ستەمكارە بكەن و ئەو كەسانەش بەھەموو قوەتی خۆیان شان بدەنە بەرمانەوەی دەستەڵات.\nئێستا دەبێ بپرسین\nئایا چۆن دەگونجێ دوعا بۆ ئەوكەسانە بكرێت؟\nچۆن دەكرێ ھاوخەمیان بۆ دەربڕن؟\nلەشەڕی سەر عەفرین و ھێرشی داگیركاری سوپای توركیە، خەڵكی كوردستان نەفرەتی لەئەردۆگانی سەركۆماری توركیە دەكردو شەقامەكانیان پڕكردبوو لەناڕەزایەتی دژی ھێرشە دوژمنكاریەكان و كوشتن و ئاوارەكردنی خەڵك. ھەرئەو خەڵكی كوردستانە، ھاوسۆزیان دەردەبڕی بۆ مسوڵمانانی (ئیگۆر) و ناڕەزایەتیان لەدژی دەوڵەتی چین بەرز دەكردنەوە.\nمسوڵمانانی (ئیگۆر)یش پشتیوانیان دەردەبڕی بۆ دەوڵەت و سوپای توركیە لەكاتی ھێرشی داگیركاری سەر عەفرین، ئیگۆریەكان ئەردۆگانیان بەپاڵەوانی ئیسلام دەزانی و داگیركردنی عەفرینیان بەفەتح ناودەبرد. ئێستا ھەمان شت ڕوودەدات، كابرا لەگەڵ زوڵمدایە، كەچی مەزڵوم بەپیاوچاك وەسفی دەكات و بۆی دەپاڕێتەوە كەخودا بەھەشتی بداتێ. نەوەك بڵێی لێرە ئەویش مەزڵوم بوبێت و بەھۆی سوڵتەی پیسەوە لەجەھەننەمدا ژیابێت.\nئاخر ناكرێ ئینسان بەدووسەر بڕوات، گەرئەو شین و دادو فیغانەش بێ مەبەست بێت، بەجددی ناكرێ ئەوەندەش بێ ئاگابن. حەقیقەتەن بەشێكی دوای پەتەكە دەكەوێت. بەشێكیش ماسكەكەی لابرد، بەشەكەیتریش بێ ئاگایانە بەدوای ھەڵڵایەكە دەكەوێت.\nدەی ئەوانەی فیغانیان بۆ دەكەن ئەستوندەكەی ئەو سوڵتەیەبوون. ھەرئەوانەش پەلەمارت دەدەن كاتێ دەبیتە مەترسی بۆسەر دەستەڵاتی ستەمكارو بنەماڵە خێڵەكیە داسەپاوەكان. چۆن دەگونجێت لەیەككاتدا، كەسەكان باش و خراپ بن؟\nئاخر خەربەندەو موریدەكانی بنەماڵەی بارزانی و دەزگای پاراستن چۆن دەكرێت ئینسانی باش بن؟ دەبوو ھەموان ئەو نەریتە خێڵەكیەی دیوەخانی بارزانی باش بزانن كە ئەوانەی لەناو پارتیدا دەبنە ڤیگەری حوكمڕانی و پۆستی گرنگ و باڵایان پێدەسپێردرێت كەسانی (دڵسۆزی) دەزگای جاسوسی پاراستن و بنەماڵەن.\nئەو كەسانە ھەمووشتێ دەكەن لەپێناو مانەوەی بنەماڵەو ڕژێمی تیرۆریستی حوكم. دەی كەواتە چۆن دەگونجێت تۆ ئەو جۆرە كەسانەت بەلاوە باشبن.؟ ئەوانە بەزەڕڕەیەك لەفەرمانی سەرۆكی حزب و كوێخای دیوەخانی بنەماڵە لایان نەداوە. بەزەڕڕەیەكیش ئامادەی لادان نەبوونە. ھیچ شتێكیشیان بەبێ فەرمانی ئەوان نەكردووە، ئاوا عەبدایەتیان كردووە بۆ سەری ڕەش و دۆرێ و بلێ و بارزان.\nئیتر چۆن دەكرێت ڕەحمەت باران بكرێن؟ بەكام پێوەر بە ئینسانی باش و خاوەن پڕۆژەو مەوقیفی باش بەگەلیان دەناسێنیت؟


24 ئاب 2015 - 30 ئەیلول 2020\n30 ئەیلول 2019 - 30 ئەیلول 2020\n30 ئاب 2020 - 30 ئەیلول 2020\n23 ئەیلول 2020 - 30 ئەیلول 2020\n30 ئەیلول 2020\nنیشاندانی ئەو ناوەڕۆکانەی کە باشترین ناوبانگیان هەیە لە 30/08/2020 ەوە لە لە بەشداری\nهەینی کاتژمێر 10:20\nکۆمپانیای Chaos کۆڕۆنا ڕێندەرەری ٦ ی بۆ سریدی ماکس بڵاو کردەوە. کە چەندنین ناوێکاری و تایبەتمەندی نوێی بۆ زیاد کراوە، لە گرینگترینیان زیاد کردنی Sky Model ێکی نوێیە کە چەندنین تایبەتمەندی نوێی تێدایە لەوانە پاڵپشتی کردنی تایبەتمەندی خۆر ئاوا بوون و توانایی هێنانە خوارەوەی خۆر بۆ ژێر ئاستی هێڵی هۆرایزۆنەوە Horizon Line وە و گونجاندنی Environment ی دیمەنەکە لە گەڵی. یەکێکی تر لە تایبەتمەندیەکان زیاد کردنی Adaptive Environment Sampler ێکی نوێیە کە بە گوێرەی هەواڵەکان لە گرنگترین تایبەتمەندیەکانی بریتیە کەم کردنەوەی Noise بە ڕێژەی دوو هێندە لە چاو پێشوو دا، وە هەندێك لە تاقیکردنەوەکان\nدوێنێ لە 06:21\nکۆمپانیای Simpolium ڕایگەیاند کە پڵەگینی CityScape Pro بۆ ماوەی ٤٥ ڕۆژ بە شێوەی Trial تاقیکاری بەردەست دەبێت بۆ بەکارهێنەرانی سریدی ماکس. سیتی سکەیپ پڵەگینێکی پارامیتریکی تایبەت بە دروست کردن و کار کردنە لە گەڵ سایت دا کە تواناییەکی لە ڕادە بەدەری هەیە و خاوەنی ماتریاڵ لایبرەری تایبەت بە خۆیەتی. ئەم پڵەگینە لە سەرەتاکانی ئەمساڵدا واتە ٢٠٢٠ دەرچووە و چەند تایبەتمەندیەکی بێوێنەی تێدا دانراوە. دەتوانرێت Urban Model ێکی زۆر گەورە بەم پڵەگینە بە شێوەیەکی زۆر خێرا دروست بکرێت و هەموو بەشەکانیشی پارامیتریکن واتە بە گوێرەی پارامیتەر دەتوانی بیانگۆڕیت، لە گرنگترین کۆمپۆنێنتەکانی بریتیە ل\nیەکشەممە کاتژمێر 14:47\nبەرنامەی Speed Tree یەکێکە لەو پڕۆگرامانەی کە لە بواری Vigitation و دروست کردنی درەخت دا سودی لێ دەبینرێت، دەتوانرێت ببەسترێتەوە بە پڕۆگرامەکانی ترەوە کلە ڕێی پڵەگینی تایبەت بۆ نمونە دەتوانێت لە گەڵ سریدی ماکس و سینەما فۆر دی و ئەنڕیڵ و ... چەندین بەرنامەکی تر دا کار بکات و توانایی بەهێز دەدات بە دیزاینەر. ڕاستە لەوانەیە زۆربەتان بڵێن درەختی ئامادە هەیە بۆ ئەمە بە کار بهێنین؟ بەڵام زۆرێک لە دیزاینەرەکان حەز دەکەن درەختەکانیان بە گوێرەی دیمەنەکانیان دیزاین بکەن و ئەو درەختەی بە کاری دەهێنن لە هیچ شوێنێکی تر نەبێت. ڤیدیۆی فێرکاری:\nهەینی کاتژمێر 08:06\nكتێبێكی زۆر به‌سود له‌دیزان و دیته‌یڵی ته‌واو هه‌نگاو به‌هه‌نگاو له‌سه‌ر ئه‌مانه‌ی خواره‌وه .. زۆر به‌ئاسانی باسی هه‌موی كراوه له‌كتێبه‌كه‌دا ... 1-Beams 2- Slabs 3- Columns 4-Column Beam Joints 5-Walls 6- Corbels 7- Transfer Structures 8- Footings 9- Pile Caps 10- General R.C. Detailing 11-Design against Robustness 12- Shrinkage and Creep Manual for Design and detailings of rienforced concrete to code practice for structural use of concrete فه‌رموون ئه‌مه‌ش لینكی داونلۆدی كتێبه‌كه له‌میدیا فایه‌ری خۆم بۆم داناون http://www.mediafire.com/file/zptw99ufae010h\nزانستی بەکارهێنانی ڕەنگ لە دیزاینی ناوەوە دا دیزاینی ناوەوە (Interior Design) یەکێکە لە بەشە هەرە گرنگەکانی هونەری تەلارسازی کە دەتوانرێت بورتەێت زانستێکی تەواو سەربەخۆیە و لە گەڵ هونەری تەلارسازی دا یەک دەگرن، کە ئەمیش وەکو گشت زانستەکانی تر چەند یاسا و ڕێسایەکی تایبەت بە خۆی هەیە کە ئەگەر بێت و ئەویاسایانە یان هاوکێشانە پەیڕەو نەکرێت ئەوا دیزاینەکە بە هەڵە دا دەڕوات و دەتوانین بڵێین کە شکست دەهێنێت. لە گرینگترین ئەو خاڵانەی کە پێویستە لە دیزاینی ناوەوە دا جێبەجێ بکرێت: گونجاندنی شێوەی دیزاینەکە لە گەڵ کار (Function) ی شوێنەکە: ئەمەش یەکێکە لە خاڵە هەرە گرنگەکان کە پێو\nهەندێک بيرهينانەوەى پێويست بۆ ئەندازياران بۆ ڕەچاوكردنيان لە كاتى نەخشە كێشانى بينايى نيشتەجێیدا. بە شێوەیەکی گشتى : 1-هەرگيز نابێت نهۆمى زەمينى به شێوەى يەك هۆڵی گەوره دروست بكريت، ئەمەش بۆ ئەوەى بەمەبەستى بازرگانى بەكارنەيەت وەك ماركێت ... هتد. 2-له حاڵەتى هەبوونى پايە و جسردا (واته ئەگەر بيناكه هەيكەلى بێت) پێويسته ديزاينى انشائى بۆ ئامادە بكرێت. 3-له حالەتى زيادكردنى نهۆمدا دەبێت پێش ئەوەى نەخشەكان له يەكيتى ئەندازياران پەسەند بكريت نهۆمى (واقع الحال)ببريته شارەوانى و پەسەند بكريت و دواتر سەرجەم نەخشەكان له يەكيتى ئەندازياران پەسەند بكرێت. سەبارەت بە نهۆمە نوێیەكانيش پيويسته وەك\n3 تشرینی دووەمی 2015


٢٧ی جۆزەردانی ئەمساڵ ٣٩ساڵی تەواو بەسەر دامەزرانی ڕادیۆی دەنگی کوردستانی ئێراندا تێدەپەڕێ. به‌و بۆنه‌یه‌وه پڕبه‌دڵ پیرۆزبایی له هه‌موو خه‌ڵكی كوردستان به‌تایبه‌تی به‌ڕێوه‌به‌ران،\nلایه‌نگران و گوێگرانی به‌ئه‌مه‌گی ئه‌و ڕادیۆ خۆشه‌ویسته ده‌كه‌ین.\nبۆ ئه‌وانه‌ی له كوردستان نه‌بوون یان له‌وێ بوون و ته‌مه‌نیان له په‌نجا ساڵ كه‌متره دامه‌زرانی ئه‌و ڕادیۆیه ڕووداوێكی ئاسایی‌یه: ده‌زگایه‌كی قسه‌بڵاوكردنه‌وه كه‌وتۆته كار كه له‌ڕێی شه‌پۆله‌كانی هه‌واوه به‌رنامه‌كانی بڵاو ده‌كاته‌وه و هه‌ركه‌س پێی خۆش بێ، ده‌توانێ له شوێنه‌كه‌ی خۆی به‌كۆمه‌گی ڕادیۆیه‌كی ته‌ڕانزیستۆری گوێ بۆ به‌رنامه‌كانی ڕابگرێ. به‌ڵام بۆ ئه‌وانه‌ی له كوردستان ژیاون و به‌تایبه‌تی ئه‌وكه‌سانه‌ی سه‌روكاریان ده‌گه‌ڵ بزووتنه‌وه‌ی ڕزگاریخوازانه‌ی كوردستانی ئێران هه‌بووه، دامه‌زرانی ڕادیۆی ده‌نگی كوردستان مانا و مه‌فهوومێكی دیكه‌ی هه‌یه و هه‌ربۆیه‌ش به ڕووداوێكی گرنگی مێژوویی¬ ده‌ژمێردرێ. با بزانین چۆن:\nگه‌لێكی تێكۆشه‌ر و ئازادیخواز ته‌نیا به «گوناح»ی داواكردنی سه‌ره‌تاییترین مافه نه‌ته‌وه‌یی و ئینسانییه‌كانی له‌ماڵی خۆیدا و له‌سه‌رخاكی باب و باپیرانی له‌لایه‌ن ڕێژیمێكی زۆردار و ئینسانكوژه‌وه په‌لامار دراوه ، له ئیلامه‌وه تا ماكۆ له‌گه‌ڵ هێرشی دڕنده‌ترین هێزه سه‌ركوتكراوه‌كان به‌ره‌وڕوویه و ڕۆژانه ڕۆڵه‌ی ده‌كوژرێ، خوێنی ده‌مژرێ و قه‌ڵاچۆ ده‌كرێ. شه‌ڕه‌كه به‌وه‌نده‌وه نه‌وه‌ستاوه و گوند و شاره ئازادكراوه‌كان كه به‌رگرییه‌كی قاره‌مانانه‌ی ڕۆڵه پێشمه‌رگه‌كانی گه‌لیان تێدایه سیاسه‌تێكی یه‌كجار زاڵمانه‌یان له‌سه‌ر پیاده ده‌كرێ، قوتابخانه و ده‌ر‌مانگاكانیان داخراون و گه‌مارۆیه‌كی توندی ئابوورییان خراوه‌ته سه‌ر بۆئه‌وه‌ی نه‌ك هه‌ر خوارده‌مه‌نی، به‌ڵكوو ده‌رمانی نه‌خۆشان و شیری وشكی منداڵانیشیان پێ¬نه‌گا.\nسه‌رباری هه‌موو ئه‌وانه ڕێژیمی ده‌سه‌ڵاتدار گه‌مارۆیه‌كی توندتری میدیایی خستۆته سه‌ر ناوچه ئازاده‌كان بۆ ئه‌وه‌ی هاواری مه‌زڵوومیه‌تی ئه‌و خه‌ڵكه و ده‌نگوباسی جینایه‌ته‌كانی كۆنه‌په‌رستی له‌لایه‌ك و ئازایه‌تی و قاره‌مانه‌تی و حه‌ماسه‌خوڵقێنیی پێشمه‌رگه و خۆڕاگریی بێوێنه‌ی كۆمه‌ڵانی خه‌ڵك له‌لایه‌كی دیكه‌وه به هیچ كوێی دنیا ڕانه‌گا.\nله هه‌لومه‌رجێكی ئاوادا ڕۆژی ٢٧ی جۆزه‌ردانی ١٣٥٩ی هه‌تاوی به‌رامبه‌ر به ١٧ی ژوئه‌نی١٩٨٠ی زایینی ڕادیۆی ده‌نگی كوردستان، ده‌نگی هه‌قبێژی گه‌لی كورد به سروودی ئومێدبه‌خشی «ئه‌ی ڕه‌قیب» ده‌كرێته‌وه، شه‌وه‌زه‌نگی بێده‌نگی داده‌دڕێ و ترووسكه‌ی هیوا له دڵی پڕتاسه‌ی ئه‌ویندارانی ئازادیدا ده‌دره‌وشێنێته‌وه و په‌رده له سه‌ر ڕووی دزێوی دیكتاتۆری هه‌ڵده‌ماڵێ. ئیدی ده‌زگای ته‌بلیغاتیی ڕێژیمی ئاخوندی چیی دیكه وه‌ك تاقه مه‌یدانداری زانیاری¬گه‌یاندن نامێنێ و ده‌نگێكی ڕاستبێژی به‌ره‌ی ئازادی هه‌یه كه وه‌ڵامی پڕوپاگه‌نده‌ی ژه‌هراویی ده‌زگای هه‌واڵنێریی حكوومه‌تی ده‌داته‌وه و چه‌واشه‌كارییه‌كانی پووچه‌ڵ ده‌كاته‌وه.\nهه‌ر ئه‌وانه‌ی ئه‌و هه‌لومه‌رجه‌یان دیوه و له نێو ڕووداوه‌كانیدا ژیاون ده‌زانن كه ڕادیۆی ده‌نگی كوردستانی ئێران چه‌ند خێرا كه‌لێنه ته‌بلیغاتی و ته‌شكیلاتییه‌كانی بۆ حیزبی دێموكڕاتی كوردستان پڕ كرده‌وه و چۆن وه‌ك كادرێكی شاره‌زا و حاڵ¬زان ڕۆژانه دوو جار و دواتر سێ جار له هه‌موو ماڵه كوردێكی شار و دێ وه‌ژوور ده‌كه‌وت. ئۆگریی خه‌ڵك به‌و ڕادیۆیه به‌ڕاده‌یه‌ك بوو كه هه‌زاران كه‌س هه‌ر بۆ بیستنی ئه‌و ده‌نگه ڕادیۆیان كڕی و له سه‌عاتی بڵاوبوونه‌وه‌ی ڕادیۆدا به نێو هه‌ر گوندێك و دوكان و بازاڕی هه‌ر شارێكی ناوچه ئازاده‌كاندا تێپه‌ڕیبای هه‌نگاوبه‌هه‌نگاو ده‌نگی رادیۆی ده‌نگی كوردستان به‌ڕێی ده‌كردی.\nڕێبه‌ری شه‌هید دوكتۆر قاسملوو هه‌روه‌خت سه‌ری پێڕسۆنێلی ڕادیۆی دابایه، ڕیزه ئامۆژگارییه‌كی ده‌كردن. یه‌كێك له گرنگترین ئامۆژگارییه‌كانی ئه‌وه بوو كه ده‌یگوت زمانتان خاوێن بێ، دروشمی نێوبه‌تاڵ مه‌ده‌ن و ڕۆژی جارێك ڕێژیم مه‌ڕووخێنن، پتر له‌وانه‌ش پێی له‌سه‌ر ڕاستوێژی داده‌گرت و ده‌یگوت له باسی ته‌له‌فاتی دوژمندا زێده‌ڕۆیی مه‌كه‌ن، چونكه دوژمن كه‌می لێ كوژرابن و ده‌قاوده‌ق خه‌به‌ره‌كه‌ی له ڕادیۆی ئێمه‌وه بڵاو بێته‌وه پتر زه‌نده‌قی ده‌چێ له‌وه‌ی زۆری لێ كوژرابێ و ئێوه ژماره‌كه زیاتر یان كه‌متر ڕابگه‌یه‌نن.\nبه‌كاربردنی ئه‌و ئامۆژگارییانه به‌جۆرێك متمانه‌ی له‌لای گوێگره‌كانی ڕادیۆ دروست كردبوو كه زۆرجار و له زۆر ناوچه مۆڵگه و پێگه‌كانی دوژمنیش به‌وردی گوێیان له به‌رنامه‌كانی ڕادیۆ و به‌تایبه‌تی هه‌واڵه‌كان ڕاده‌گرت. كاتێكیش كه‌سێك لێی ده‌پرسین بۆ وا ده‌كه‌ن؟ ده‌یانگوت چونكه خه‌به‌ره‌كانی ڕاست و باوه‌ڕپێكراون.\nهه‌ر ئه‌م خۆشه‌ویستییه‌ی ڕادیۆ له‌لای كۆمه‌ڵانی خه‌ڵك بوو كه وای كردبوو هاونیشتمانانی كوردستان هه‌میشه له‌پشتی ڕاوه‌ستن و به هه‌موو شێوه‌یه‌ك بیپارێزن. دوژمن ڕقێكی كۆنه‌په‌رستانه‌ی زۆری له ڕادیۆی ده‌نگی كوردستان هه‌بوو، بۆیه به‌رده‌وام له‌فكری بۆردومانكردن و كپكردنیدا بوو. له‌به‌رامبه‌ر ئه‌وه‌دا پێرسۆنێلی ڕادیۆ و له‌گه‌ڵ ئه‌وانیش دڵسۆزانی گه‌لی كورد له گیان و ماڵ و ئیسڕاحه‌تی خۆیان بۆ پاراستنی ڕادیۆ مایه‌یان داده‌نا. به‌ڵگه‌ی ڕاستیی ئه‌م ئیددیعایه ئه‌وه‌یه كه رادیۆی ده‌نگی كوردستان له‌ماوه‌ی تێكۆشانی خۆیدا چه‌ند جار ناچار بوو جێگۆڕكه بكا و هه‌موو جارێ ده‌زگای چه‌ندسه‌د كیلۆیی ڕادیۆ و ماتۆربه‌رقی چه‌ندسه‌د كیلۆیی و یه‌ك‌تۆنی به شان و باهۆی ئه‌ویندارانی ئازادی ده‌گوازرانه‌وه و سه‌ره‌ڕای سه‌ختیی هه‌لومه‌رجه‌كه قه‌ت بۆ تاقه‌ڕۆژێكیش په‌كی به‌رنامه‌كانی نه‌كه‌وت.\nله دامه‌زراندن و وه‌ڕێخستنی ڕادیۆی ده‌نگی كوردستاندا كه‌سانێكی زۆر نه‌خشیان هه‌بووه و ڕه‌نجیان كێشاوه كه هه‌موویان به نه‌مری له مێژووی حیزبی دێموكڕات و ڕادیۆی ده‌نگی كوردستاندا ده‌مێننه‌وه.\nله ماوه‌ی چل ساڵ كاری ڕادیۆی ده‌نگی كوردستاندا به سه‌دان و بگره هه‌زاران تێكۆشه‌ری دێموكڕات له بواره جیاجیاكانی به‌ڕێوه‌به‌ری، نووسه‌ری، وه‌رگێڕی، بێژه‌ری و ته‌كنیكی و پارێزگاری و هتددا خزمه‌تیان تێدا كردوه و ئێستاش ئه‌و كاروانه پڕسه‌روه‌رییه هه‌ر به‌ڕێوه‌یه کە ده‌ستی هه‌موویان خۆش و یادی هه‌موویان به‌خێر.\nڕاسته پێشكه‌وتنی زانست و ته‌كنیك و ده‌ست¬ڕاگه‌یشتن به ئینته‌ڕنێت و ته‌له‌ڤزیۆن و ئامرازه نوێیه‌كانی پێوه‌ندی تا ڕاده‌یه‌ك نه‌خشی ڕادیۆیان كه‌مڕه‌نگ كردوه، به‌ڵام خزمه‌ته‌كانی ئه‌و ڕادیۆیه هه‌رگیز له‌به‌ر چاو ون نابن و نه‌خشی له ناساندنی بزووتنه‌وه ڕه‌واكه‌ی خه‌ڵكی كوردستاندا به نه‌مری ده‌مێنێته‌وه. یادی ٣٩ ساڵه‌ی دامه‌زرانی ڕادیۆی ده‌نگی كوردستان به خێر و سڵاو بۆ هه‌موو ئه‌وانه‌ی خشتێكیان له‌سه‌ر ئه‌و دیواره به‌رزه داناوه.


گرێکوێره‌کانی مام سایکس و کاک بیکۆ .. سالار که‌رکوکی\nكە سه‌رنجێک له جەنگی سووریا و ئاڵۆزییەكانی ناو عێراق و نائارامییەكانی لوبنان فه‌له‌ستین و اسرائیل دەده یت وای بۆی دەچیت سنوورە دەستكردە كانی رۆژهەڵاتی عەرەبی كە لەلایەن بەریتانیا و فەڕەنساوە لەسەر پاشماوەكانی دەوڵەتی عوسمانی لە بیستەكانی سەدەی رابردوو كێشه یانناوه ته وه، واده‌بینم ئه‌و کرێکوێره‌یه به‌ره‌و کرانه‌وه ده‌چێت به‌بێ چاره سه‌ر .\nبەڵام سەرەڕای ئەوەی وا نابینم هیچ یەك لەو سێ دەوڵەتە (عێراق-سووریا-لوبنان) بتوانن بەو زووانەدا كۆنتڕۆڵێكی ته‌واوی ناوخۆی وڵاتەكانیان بكەن، هەمانكات پێم وانییە ئەو سنوورە نێودەوڵەتییانەش به م زوانه گۆڕانكارییان بەسەردابێت.\nسەبارەت بە داهاتووی ئەو وڵاتانە،وه ک نیمچە دەوڵەتیان لێ دەبێتەوە، واتە لەلایەن كۆمەڵگەی نێودەوڵەتییەوە وەك دەوڵەتی شەرعی دەناسرێن، بەڵام لە واقیعدا ئەو سیفەتانەیان نابێت كە دەوڵەتێكی خاوەن سەروەری ئابوری و سیاسی بن، وە كۆنترۆڵی سنووری ناوچەكانیان بکه ن بۆنمونه وه‌ک هه‌رێمه‌که‌ی خۆمان هه‌رێمی کوردستان وه فه‌له‌ستین له ڕه‌فه‌ح\nوه‌ک دوڵه‌ت پێشوازیان لێده‌کرێت ، له‌هه‌مان کاتدا ڕێگری له بونی ده‌وڵه‌تیان ده‌که‌ن .\nبه‌ڵام ئه‌مه به‌بۆچونی من ئه‌وه ناگه‌یێنێ بۆ هه‌تا هه‌تا ئه‌وسنورانه وابمێنێنه‌وه چونکه به‌خواستی گه‌لانی ناوچه‌که نه‌بوه به‌ڵام ،\nسنوورەكانی رۆژهەڵاتی عەرەبی دواهەمین شت دەبن كە ده‌ستکاری ده‌کرێن یان دەگۆڕێن.\nزۆڕێک له‌وڵاته زلهێزه‌کان و نه‌ته‌وه‌یه‌ک گرتوه‌کان وایان پێ باشه ئه‌و سنوورانه‌وه‌ک خۆیان بمینێنه‌وه .\nیەكەم: گومان لەسەر تەمەندرێژیی سنووری ئیسرائیل و ئەردەن نییە.ئەگەر دەوڵەتی فەڵەستین دروستببوایە، ئەوە گۆڕانكارییەكی بەرچاو لە نەخشەی ئەو دووانەدا درووست دەبوو.كەچی درووستبوونی دەوڵەتی فەڵەستین ئەوەندەی لە ۱۹۹۹ دا لە واقیعەوە نزیك بوو، ئێستا بەو جۆرە نییە ! له‌به‌ر به‌ره‌ژه‌وه‌ندی اسرائیل تورکیا وڵاته زلهێزه‌کان نه یان ده‌وێ ده‌ستکاری ئه‌و سنووره گرێکوێره‌ره‌ی سایکس - بیکۆ بکه‌ن بویه فه‌له‌ستیننیه‌کان له‌و ڕاستیه دوور که‌وتنه‌وه .\nدووەم: هەڵوەشاندنی عێراق بابەتێكی نوێ نییە، بەڵكو سەرەتاكانی دەگەڕێتەوە بۆ ساڵی ۱۹۹۱ و دروستكردنی هێڵی ۳٦له عێراق.بوونی حكومەتی هەرێمی كوردستان لە دەستووری عێراقی دوای سەددامدا چەسپێندرا.بیست ساڵە حكومەتی هەرێمی كوردستان زۆربەی جیاكەرەوەكانی دەوڵەتێكی سەربەخۆی هەیە، كەچی سنووری عێراق هەر بە نەگۆڕی ماوەتەوە.ئه‌ویش به‌هه‌مان شێوه ده‌گه‌ڕێته‌وه بۆ به‌رژه‌وه‌ندێکانی خۆر ئاوا له‌گه‌ڵ تورکیا ، ئێران و وڵاتانی تری ناوچه‌که.\nحاڵەتی حكومەتی هەرێم كە لە واقیعدا سەربەخۆیە بەڵام كۆمەڵی نێودەوڵەتی دانی پێدا نانێت، بەهێزترین بەڵگەیە بۆ ئەوەی بیرۆكەی "كۆتایی سایكس-بیكۆ" لاوازە.\nچونکه گه‌ر هاتو سنوره ده‌ستکرده نه‌خوازراوه‌که‌ی رۆژهەڵاتی عەرەبی ده‌سکاری بکرێ بێگومان فه‌له‌سینیه‌کان بێبه‌ش نابن وه پشکیان ده‌بێ سه‌ڕای کورد له هه‌رچوارپارچه‌که‌ی کوردستان ، وه سونه‌کانیش بێگومان بیر له‌بژارده‌ی خۆیان ده‌که‌نه‌وه .\nهەروەها حكومەتی لوبنان لە ۱۹۷۵ ەوە نەیتوانیوە كۆنتڕۆڵی تەواوی خاكەكەی بكات، كەچی تاكە دەوڵەتێكیش نەبووە دان بە سەروەری و سەربەخۆیی نیمچەن دەوڵەتەكانی ناوخۆی وڵاتەكەدا بنێت.\nبۆنمونه حكومەتی هەرێمی كوردستان بەشێوەیەكی كارا حوكمی رووبەرێكی بەرچاوی عێراق دەكات، كەچی نە تاكە دەوڵەتێك دانی بە سەربەخۆیی ئەو حكومەتەدا ناوە، نە تاكە دەوڵەتێكیش گومانی لەسەر سەروەری حكومەتی ناوەند لە بەغدا بۆ درووستبووە.\nدوای شەڕی ناوخۆی سووریاش دابەشبوونی ناوخۆیی دەبێتە ئەمری واقیع، بەڵام هیچ كام لەو دەوڵەتۆچكانەی ناو سووریا وەكو دەوڵەتی سەربەخۆ ناناسرێن، ئێستا وه ک واقیع که‌له‌به‌ر چاوه خۆرئاوای کوردستان توانیوێتی نیمچه خۆبه‌ڕێوه‌به‌رێک بۆخۆیان دروست بکه‌ن ..\nبیانییە زلهێزه‌کان ئەو سنوورانەی ناوچەكەیان كێشاوە، ئەوان نە خواستی گۆڕینی ئەو سنوورانەیان هەیە نە دان بە هەر گۆڕانكارییەكی ئەو سنوورەش دا دەنێن لە ئێستادا.ئەوەتا ئەمریكا نزیكەی چارەگە سەدەیەكە حكومەتی هەرێمی كوردستان دەپارێزێت، كەچی هەرگیز كوردی هان نەداوە لە عێراق جیاببنەوە و سەربەخۆیی رابگەیەنن وه بێجگه له‌وه پاڵپشتی هه‌نارده‌ی پیترۆڵی کوردستان ناکات وه بگره دژی سه‌ربه‌خۆیی ئابوری و سیاسی هه‌رێمی کوردستانن .هەرگیز هیچ سەركردەیەكی چینی و ئەوروپی داوای كۆنگرەیەكیان نەكردووە بە مەبەستی بیركردنەوە لە گۆڕینی ئەو سنوورانە.\nگرێکۆره‌کانی مام سایکس و کاک بیکۆ:


جامی شای ئیسپانیا - سێڤییا vs بارسێلۆنا - Soccer - Yariga - Results, fixtures, tables and statistics\nسێڤییا vs. بارسێلۆنا\nسێڤییا vs بارسێلۆنا 0-5\n14' L. Suárez (G) (دروستکرا لە لایەن: فیلیپی کۆوتینۆ)\n31' لیۆنێل مێسی (G) (دروستکرا لە لایەن: خۆردی ئەلبا)\n40' L. Suárez (G) (دروستکرا لە لایەن: لیۆنێل مێسی)\n52' ئاندرێس ئینیێستا (G) (دروستکرا لە لایەن: لیۆنێل مێسی)\n69' فیلیپی کۆوتینۆ (PG)\n'76 بۆ پاولینهۆ\n'88 بۆ دێنیس سوارێز\n'46 بۆ Sandro Ramírez\n'82 بۆ O. Dembélé\n'82 بۆ M. Layún\n'86 بۆ نۆلیتۆ\n'46 بۆ J. Correa\n'76 بۆ بوسکێتس\n'82 بۆ پابلۆ سارابیا\n'82 بۆ فیلیپی کۆوتینۆ\n'86 بۆ ف. ڤازکوێز\n'88 بۆ ئاندرێس ئینیێستا\n18 سێرجیۆ ئێسکودێرۆ 38'\n22 ف. ڤازکوێز 74'\n5 بوسکێتس 74'\n8 ئاندرێس ئینیێستا 52' 67'\n10 لیۆنێل مێسی 31'\n14 فیلیپی کۆوتینۆ 69'\n3 M. Layún بۆ پابلۆ سارابیا 82'\n23 Sandro Ramírez بۆ J. Correa 46'\n24 نۆلیتۆ بۆ ف. ڤازکوێز 86'\n6 دێنیس سوارێز بۆ ئاندرێس ئینیێستا 88'\n11 O. Dembélé بۆ فیلیپی کۆوتینۆ 82'\n15 پاولینهۆ بۆ بوسکێتس 76'\n25 ت. ڤێرمایلن


لە ڕقی هاوسەرەکەی\nسەرچاوەیەکی ئاگادار لە وەزارەتی ناوخۆی عێراق وردەکاری دەستگیرکردنی باوکێکی ئاشکرا کرد کە لە ڤیدیۆیەکدا دەردەکەوێت بەشێوەیەکی دڕندانە ئەشکەنجەی منداڵەکەی دەدات، ئەوەش ئاشکرا بووە، بەهۆی کێشەی نێوان پیاوەکە و هاوسەرەکەی، باوکەکە وای لە منداڵەکە کردووە و ڤیدیۆکەی بۆ هاوسەرەکەی ناردووە.\nهەفتەی ڕابردوو ڤیدیۆی ئەشکەنجەدانی منداڵێکی عێراقی کە بەسترابووەوە و ڕووخساری لە خوێندا داپۆشرابوو کاردانەوەی زۆری لێکەوتەوە و کۆمسیۆنی مافەکانی مرۆڤ داوای لێکۆڵینەوەی بەپەلە و دۆزینەوەی تاوانبارانی ڕووداوەکەی کرد.\nلەوبارەیەوە سەرچاوەیەک لە وەزارەتی ناوخۆی عێراق کە ڕەتیکردەوە ناوی ئاشکرا بکرێت (یەکشەممە 26ی ئەیلولی 2021)ی بە "ناس نیوز"ی ڕاگەیاند، هێزێکی دەزگای هەواڵگریی وەزارەتەکە بە هاوکاری دەزگای ئاسایشی نەتەوەیی توانی ئەو کەسە بدۆزێتەوە کە ئەشکەنجەی منداڵەکە دەدات و دەرکەوتووە باوکی منداڵەکەیە و دەستگیرکراوە."\nئاماژەی بەوەشکرد، "بەگوێرەی لێکۆڵینەوەکان دەرکەوتووە، هۆکاری ڕووداوەکە کێشەی خێزانی بووە و پیاوەکە لە هاوسەرەکەی جیابووەتەوە، بەهۆی کێشەی بەردەوامی نێوانیانەوە، بەوشێوەیە ئەشکەنجەی منداڵەکەی داوە و ڤیدیۆی تۆمارکردووە و بۆ هاوسەرەکەی (دایکی منداڵەکە)ی ناردووە."\nزیاتر بخوێنەرەوە: بەڤیدیۆ؛ ئەشکەنجەدانی دڕندانەی منداڵێکی عێراقی کاردانەوەی لێکەوتووەتەوە\nبەوێنە؛ لە ڕووداوێکی هاتوچۆدا کوڕ و باوکێک بوونە قوربانی\nبرایەک تەقە لە براکەی دەکات و باوکێکیش گولـلە لە کوڕەکەی دەدات\n2021.09.14 - 14:12\nسبەینێ پلەکانی گەرما بەشێوەیەکی بەرچاو دادەبەزن\n2021.10.03 - 10:37\nتمەن لە بازاڕەکان هەرێم بەشێوەیەکی بەرچاو دابەزی


NRT TV | زانست | ئەو خۆراک و خواردنەوانەی دەبنە هۆی نەخۆشیی مەترسیدار\nبەگوێرەی ماڵپەری "بزنس ئینسایدەر" پسپۆڕانی خۆراک ئامۆژگاریی خەڵک دەکەن، بەوەی لە خۆراکەکانیاندا بایەخ بە سەوزەی تازە و جۆراوجۆر بدەن، هەروەها تا دەکرێت چێشت لە ماڵەوە ئامادە بکەن، لەبری ئەوەی ڕوو بکەنە چێشتخانەکانی دەرەوە.\nلە دیارترین ئەو خۆراکانەی کە پێویستە دەستبەرداریان ببیت، خواردنی گۆشتی برژاو و کۆڵاوە، چونکە چەندین پێکهاتەی مەترسیداری تێدا دروستدەبێت، کاتێک گۆشت و مریشک و ماسی سوردەکرێتەوە، مادەیەکی لەسەر دروستدەبێت بە ناوی "ئەمیناتی ناهاوتا" کە پێکهاتووە لە تێکەڵەیەکی کیمیایی، کە دەبێتەهۆی دووچاربوون بە شێرپەنجە.\nبوونی ئەو پێکهاتە ئەگەری دووچاربوون بە نەخۆشیی شێرپەنجە لە مرۆڤدا زیاد دەکات، هەروەها کاریگەریی دەبێت لەسەر دی ئێن ئەی لە مرۆڤەکاندا.\nبەگوێرەی توێژینەوەیەکی زانکۆی کانساسی ئەمریکا، زیادکردنی هەندێک لە سەوزە و زەڵاتە و ڕووەکی وەک جاترە، هاوکار دەبێت بۆ کەمکردنەوەی مادە زیانبەخشەکانی ناو گۆشت بە ڕێژەی ٨٧%.\nکێشەکە تەنها پەیوەندیی نییە بە برژاندنی گۆشتەوە، بەڵکو گۆشی سور خۆی لە خۆیدا بەهۆی بوونی مادەی پۆرتینی جۆری (هەیم) کە زیانێکی زۆر دەدات لە ڕووپۆشی ناوەوەی گەدە و ئەگەری دووچاربوون بە شێرپەنجەی کۆڵۆن لە مرۆڤدا زیادەکات.\nشەکر لە ئێستادا یەکێکە لەو مادە سەرەکییەی کە بە شێوەیەکی بەربڵاو لەسەر ئاستی جیهان و بە بڕێکی ئێجگار زۆر بەکاردەهێنرێت، پسپۆڕانی خۆراک ئامۆژگاریی خەڵک دەکەن خۆیان بەدووربگرن لەو پێکهاتەیە، چونکە بڕێکی زۆر لە کالۆری بۆ جەستە تەرخاندەکات، ئەوەش دەبێتەهۆی کەڵەکەبوونی چەورییە سیانییەکان لەسەر دیواری خوێنبەرەکان، کە لە کۆتاییدا ئەگەری دووچاربوون بە نەخۆشییەکانی دڵ زیادەکات.\nئەگەر تۆ کەسێکیت پێتباشە شەربەتە سروشتییەکان بخۆیت وەک جێگرەوەیەک لەبری خواردنەوە گازییەکان، ئەوە بزانە خۆت دووچاری خەیاڵ کردووە، چونکە باشترە چەند دانەیەک لە میوەکان بە تازەیی بخۆیت، نەک بکرێت بە شەربەتی فرێش، یاخود شەکر بۆ پێکهاتەکانی زیاتر بکەیت.\nلە توێژینەوەیەکدا کە لە گۆڤاری (کۆمەڵەی پزیشکیی ئەمریکیدا) بڵاوکراوەتەوە، بەوەی خواردنەوەی بڕی ٣٥٤ میلیلیتر لە شەربەتی فرێش لە ڕۆژێکدا مەترسیی دووچاربوون بە نەخۆشی بە ڕێژەی ٢٤% زیادەکات.\nیەکێکی تر لەو خۆراکانە کە پسپۆڕان ئامۆژگاریمان دەکەن لێی دوورکەوینەوە، ژەمەکانی گۆشتی چارەسەرکراوە لەگەڵ خواردنەوە گازییەکان، بەگوێرەی توێژینەوەیەکی پەیمانگای تەندروستیی نیشتمانی لە ویلایەتە یەکگرتووەکانی ئەمریکا، ئەو کەسانەی زیاتر خویانگرتووە بە خواردنی ئەو جۆرە خۆراکانەوە و ڕۆژانە بڕی زیاتری لێ دەخۆن، وادەکات بڕێکی زۆر زیاتر لە کالۆری بۆ لاشەی خۆیان زیادبکەن، کە بە ٥٠٠ کالۆری مەزەندە کراوە لە ڕۆژێکدا.\nبەشێکی زۆری توێژینەوە تەندروستییەکان ئامۆژگاریی مرۆڤەکان دەکەن لە دوورکەوتنەوە لە خواردنەوە کحولییەکان، چونکە ڕاهاتن و ئالودەبوون لەسەری، زیانی گەورە دەگەیەنێت بە خانە و شانەکانی لاشەی مرۆڤ و وایلێدەکات زیاتر ئامادەبێت بۆ دووچاربوون بە نەخۆشییە جۆراوجۆرەکان و کەمبوونەوەی بەرگری.\nلە کۆتاییدا پسپۆڕانی تەندروستیی خۆراک جەختدەکەنەوە لەوەی زۆر خواردن و بەردەوامبوون لەسەر ئەو جۆرە خۆراکانە و گوێنەدان بە کوالێتیی خۆراک، ئەگەری دووچاربوون بە نەخۆشییەکانی شەکرە و شێرپەنجە و مردنی کتوپڕ لە مرۆڤەکاندا زیاتردەکەن.


راگەنراوێك لەپارتی دیموكراتی كوردستانەوە – شکۆی کوردستان\nدەستپێک/کوردستانی/راگەنراوێك لەپارتی دیموكراتی كوردستانەوە\nراگەنراوێك لەپارتی دیموكراتی كوردستانەوە\nپارتی دیموكراتی كوردستان راگەیەنراوێكی لەبارەی هێرشەكانی ئەمدواییەی توركیا بۆسەر خاكی هەرێمی كوردستان بڵاوكردەوە و تێیدا هاتوە، نیگەرانن بەرانبەر گرژیی و پەرەسەندن و ئۆپەراسیۆنی سەربازی و تۆپباران و بوردومانەكانی توركیا و ئێران بۆ سەر خاكی هەرێمی كوردستان، دەشڵێت، “پێویستە گشت لایەكیش لەوە تێ بگات كە خەبات و حوكمڕانی بە موزایەدات و سیاسەتی نابەرپرسانە ناكرێت”.\nپارتی دیموكراتی كوردستان لە راگەیەندراوێکدا ئاماژەی بەوەشكردوە، “زۆر نیگەرانین بەرانبەر گرژیی و پەرەسەندن و ئۆپراسیۆنی سەربازی و تۆپباران و بوردومانەكانی توركیا و ئێران بۆ سەر خاكی هەرێمی كوردستان، كە بوەتە هۆی دڵەڕاوكێی هاوڵاتیانی سڤیل و ناسەقامگیری لە ناوچە سنورییەكانی هەرێمی كوردستان”.\nئاماژەی بەوەشکردوە، ئەو بابەتە تازە نییە و لە ساڵانی ڕابردویش دوبارە بوەتەوە، هەموجار و ئەم جارەیش قسەیان لەگەڵ لایەنە پەیوەندیدارەكانی ئەم دو وڵاتە كردوە و نیگەرانییەكانیان پێ ڕاگەیاندون، “ئەوان جەختیان لەوە كردوەتەوە كە هیچ جۆرە دژایەتییەكیان بەرانبەر هەرێم نییە و هۆكاری بوردومانەكان بونی هێزە چەكدارە ئۆپۆزیسیۆنە كوردییەكانە كە لەناو خاكی هەرێم، كردەی سەربازی دژی ئێران و توركیا ئەنجام دەدەن”.\nپارتی دیموكراتی كوردستان باسی لەوەشکردوە، “ئێستا پەكەكە نزیكەی پێنجسەد گوندی هەرێمی كوردستانی لەبەردەستە و ئێمە چاوپۆشیمان لێ كردوە، بەڵام ئەگەر ئەم دۆخە بەردەوام بێت بەهۆی بوردومانەكان زیانی گەورەتر بە هەرێم دەكەوێت و شوێنەكانی تری هەرێمیش دەكەونە ژێر مەترسی”.\nئەوەشی خستەڕو، پێویستە گشت لایەكیش لەوە تێ بگات كە خەبات و حوكمڕانی بە موزایەدات و سیاسەتی نابەرپرسانە ناكرێت، “بۆیە پێشتر گوتومانە و ئێستایش دەیڵێینەوە كە ئێمە لەگەڵ خەباتی سیاسی و ڕێكاری ئاشتیانەین بۆ چارەسەركردنی پرسی كورد لە پارچەكانی تر و ئەگەر پەكەكە و لایەنە چەكدارەكانی تر ناتوانن پابەندی بڕیار و حوكمڕانیی هەرێمی كوردستان بن با شەڕ و چاڵاكییەكانیان بگوازنەوە بۆ مەیدانی راستەقینەی خۆیان و چیتر نەبنە مایەی هەڕەشە و ماڵوێرانی بۆ هاوڵاتیانی هەرێمی كوردستان”.\n[:ckb]ئاماری 24 كاتژمێری رابردوی توشبوان و مردوانی كۆرۆنا لە هەرێمی كوردستان[:]\n[:ckb]سەرۆكی هەرێم و دوو جێگرەكەی بۆ پرسی موچە گەیشتنە بەغداد[:]


"مەبە بە کورد تا نەبمە عەرەب"\nفۆرمی وانەبێژی پەروەردەی پێنجوێن بۆ چەند بەشێک راگەیەندرا\nلە هەفتەی رابردوودا هەناردەی نەوتی عیراق بۆ ئەمریکا بۆ رێژەی سفر نزیک بۆتەوە\nبەھۆی ئاگركەوتنەوە لە كه‌مپی هۆل 4 كه‌س گیانیان له ده‌ستدا\n"مەبە بە کورد تا نەبمە عەرەب"\nرۆژێک لیژنەی موساڵەحەی نێوان حکومەتی هەرێم و حکومەتی فیدڕال سەردانی گروپی (15) ی جاران و هاوپەیمانی (هیوا) ی ئێستا یانکرد بۆ گفتوگۆکردن لەسەر بابەتی مووچە و نەوت.\nلیژنەکە بریتیبوون لە (محمد دەراجی، محمد شیاع سودانی، فەیسەڵ عیساوی، شێخ مزاحم، حسن شويرد الحمداني).\nبەگشتی ئەم لیژنەیە بەدوای حەلدا دەگەڕا و لیژنەیەکی تۆکمەبوون و دەستوریانکردبوو بە بنەما بۆ یەکلایکرنەوەی کێشەی مووچە و نەوت.\nلە گفتوگۆکاندا پەرلەمانتار حسن شویرد حەمدانی (کە لەجێگەی ئەیاد عەلاوی هاتوەتە پەرلەمان) شتێکی گرنگ و راستگۆیانەی وت کە من وەک مەبدئ و وەک ستراتیژی کارکردنی نوێنەرانی کورد لە بەغداد یەکجار بە گرنگی ئەزانم.\nئەو وتی "کاتێک باسی نەوت و بودجە دەکەین ئێوە مەبن بە کورد و وەک کورد گفتوگۆ مەکەن، تا منیش وەک عەرەب رەفتار نەکەم" ئەو وتی "پارە و نەوت نەتەوە و مەزهەب ناناسێت، نەوت و سەرچاوەی سرووشتی لە بەسرە هەیە بەس لە ئەنبار نییە، لە کاتێکدا ئەنبار بەپێی رێژەی دانیشتوان وەک بەسرە بودجە وەردەگرێت، نەک بەپێی سوننە و شیعە."\nئەو باسی ئەوەی کرد پرسی پارە و داهات پرسێکی رۆژانەیە و بە قەومیکردن و بە مەزهەبی کردنی ئەو پێکهاتەی کەمینەیە سودی لێنابینێت و زیان دەکات بەڵکو، بە نیشتیمانیکردنی نەوت و داهات وا دەکات هیچ پەرلەمانتارێکی عەرەب لەم بەغدادە بیانوی نەبێت سەنتێکتان لێ ببرێت، بەڵکو ئەتوانن هاوپەیمانی عەرەبتان زۆر بێت بەمەرجێ بنەماکە قەوم و مەزهەب نەبێت، بەڵکو دادپەروەری و دەستوور بێت، میش دڵنیام کە بەم بیرکردنەوەی ئێستا ناگەین بە هیچ ئەنجامێکی نوێ.\nئەوە پەیامێکی گرنگ بوو. بەڵام کاتێک ستراتیژی بارزانی بازرگانیکردن بێت بەسەر خوێنی کورد و لە بەغدا روفاتی ئەنفالەکانی خزبێتە مەزادەوە بۆ کۆکردنەوەی ملیاران دۆلاری زیاتر، بەناوی کورد و هەڵەبجەوە شەرعییەت بە تاڵانچێتی خۆیان بدەن، چۆن دەتوانێت دەستبەرداری گوتاری ژەهراوی قەومی ببن و لە پێناو هاوڵاتیانی کوردستانی عیراق، رێکەوتنێکی شامل و هاوسەنگ بکەن؟\nئەوەی ئەمرۆ بەسەر کوردستان دێت بەرهەمی ستراتیژی کوردایەتییە کە لەسەر خوێنی نەهامەتییەکانی هاوڵاتی ئاسایی بنەماڵەکان ملیاران دۆلاریان کەڵەکەکردووە، دەنا کەس نکوڵی لە ماف و پشکی ئێمە ناکات و ناشتوانن بیکەن.\nئەم برسیکردنە دروستکراوە لەبەرژەوەندی بنەماڵەی بارزانی، و چەتەکانی تریش سودی لێدەبینن. بەڵام کاتێک هۆشیاری گشتی گەشتە ئاستێک ئەم چەتانە هیچ رۆڵێکیان نەمێنێ و خەڵک گوتاری قەومیی بە نەفرەت بکات، ئەوکات ئاسۆی چارەسەر روومان تێدەکات.\n۱۲ ی جانیوەری ۲٠۲


مەسرور بارزانی، حكومەت ڕووبەڕووی دۆخێكی سەختی ئابووری بۆتەوە – SNN\nHome›کوردستان›مەسرور بارزانی، حكومەت ڕووبەڕووی دۆخێكی سەختی ئابووری بۆتەوە\nمەسرور بارزانی، حكومەت ڕووبەڕووی دۆخێكی سەختی ئابووری بۆتەوە\nمەسرور بارزانی، سەرۆكی حكومەتی هەرێمی كوردستان ڕایگەیاند، هەرێمی كوردستان رووبەڕووی دۆخێكی سەختی ئابووری بۆتەوە و نەناردنی پشكی هەرێمیش لەبەغدا دۆخەكەی قوڵتر كردەوە، ئەم قەیرانەش وادەكات كاریگەری نەرێنیەكان كەم بكەینەوە بەبەردەوام بوون لەسەر چاكسازی و بەرنامەی كاری كابینەكە، هەموو هەوڵێكیش دراوە بۆ ئەوەی مووچە دابین بكرێت، لەماوەی كابینەی نۆیەمیشدا 12 مووچەمان دابەشكردوە تەنها دوو مووچەمان دابەش نەكردوە بەهۆی نەناردنی پشكی هەرێم لەلایەن بەغدا بۆ سێ مانگ.\nدەشڵیت، كەمكردنەوەی تەمویلی مووچە و دابەزینی نرخی نەوت و قەیرانی ئابووری و تەندروستی و كەم بوونەوەی داهاتی ناوخۆ، ئەنجوومەنی وەزیران بەناچاری بڕیاریدا بەپێی داهاتی بەردەست مووچە دابەش بكات بە تەمیلی 79٪، حكومەتی هەرێمیش بەرپرس نیە لەم دۆخە هەموو جیهانی گرتۆتەوە و دەبێت بەناچاری خۆمان بگونجێنین لەگەڵ ئەم دۆخە كەلەڕێگەی كەمكردنەوەی خەرجی و ڕێكخستنەوەی مووچە و جێبەجێكردنی یاسای چاكسازی ئەو قۆناغه سەختە تێبپەڕێنین.\nمەسرور بارزانی، سەرۆكی حكومەتی هەرێمی كوردستان لە وتەیەكدا ڕایگەیاند، پەیوەندی و هەماهەنگی بەهێز هەبووە لەنێوان حكومەت و پەڕلەمان و دامەزراوەكان، ئەمەش كاریگەری هەبووە لەسەر كاركردن و ئەدای كابینەی نۆیەم، لەهەمان كاتدا زۆرترین وەزیر و بەرپرسانی حكومەتمان ڕەوانەی پەڕلەمان كردوە و دوور لەهەموو مووزایەدەیەك لەچاكسازی بەردەوام دەبین، لەداهاتووش ڕاپۆرتێكی گشتگیر لەبارەی پڕۆسەی چاكسازی پێشكەش بەپەڕلەمان دەكەین.\nدەشڵێت، لەماوەی یەك ساڵی دەست بەكاربوونیان هەرێمی كوردستان وعێراق و جیهان دووچاری چەند قەیرانێكی سەختی ئابووری و تەندروستی بوونەتەوە، لێكەوتە خراپەكانی كۆڕۆنا و نەهاتنی پشكی هەرێم لەبەغدا و دابەزینی نرخی نەوت كاریگەری خراپی هەبوو، نەك تەنها لەسەر ئێمە بەڵكو لەسەر وڵاتانی خاوەن ئابووری بەهێز، سەرەڕای ئەمانەش لەپێشكەشكردنی خزمەتگوزاری و پڕۆژە ستراتیژیەكان نەوەستاوین و بەردەوام بووین.\nسەرۆكی حكومەت ڕوونیشی كردەوە، سەرەتا وتمان ئەركێكی سەختمان گرتۆتە ئەستۆ، چاوەڕوانی زۆریش لەم كابینەیە دەكرێت هەوڵ دەدەین لەئاستی ئەو چاوەڕوانیەدابین، بەڵام دەبێ واقعیش بین دەبێت كۆسپ و گفتە كەڵەكەبووەكان لەبەرچاومان بێت، تێپەڕاندنیان كاتیان دەوێت.\nئەوەشی خستەڕوو، چاكسازی بەشێكی گرنگی كابینەكمان بوو، پڕۆسەیەكی بەردەوامە و هەموو كەرتەكانیش دەگرێتەوە، چاكسازیش دووبەشە دارایی و كاركردن، لەڕووی دارایی چاكسازی لەبواری داهات لەسێكتەرەكانی باج و گومرگ و خاڵەسنوریەكان دەگرێتەوە، دادپەروەری لەسیستەمی باج جێگیر دەكرێت و پێواری تازە دەگرینە بەر لەسەر سەپاندنی باج لەسەر پڕۆژەكانی وەبەرهێنان و پەیوەندی و گەیاندن، كە پابەندكراون كۆمپانیاكان باجی كەڵەكەبوو و ئەو زیادەیەی بەهۆی دواكەوتنی دانەوەیان كەوتۆتە سەریان، ڕاسپاردنی وەزارەتی گواستنەوە بۆ دیاری كردنی پشكی هەرێم لەباجی فرۆشتنی كارتی هێڵەكانی مۆبایل وئەنتەرنێت.\nدەشڵێت، كۆمپانیاكان پێویستە پێداچوونەوە بەخشتەی دانەوەی قەرزەكانیان بكەن و باج بدەن بەحكومەت، وەزارەتی داراییش پێڕاگەیاندنی كردوە بۆ ئەوەی كۆمپانیاكانی گەیاندن باج بدەن، تائێستاش 49 كۆمپانیای بواری گەیاندن ئاگاداركراونەتەوە كەوا پابەندی شایستە داراییەكانیان بن و7 كۆمپانیاش دراونەتە دادگا تاوەكو پابەندی پێدانی شایستە داراییەكان بن، كاریش كراوە بۆ نەهێشتنی ڕۆتین و بەستنەوەی خاڵەسنوریەكان و فڕۆكەخانە بەیەكتر.\nلەبارەی وەبەرهێنان ئەوەی خستەڕوو، ئەژماركردنی باج لەسەر گشت پڕۆژەكانی وەبەرهێنان كە ماوەی بەخشینی باج و گومرگیان تەواو بووە بەپێی یاسا، هەروەها كاركراوە بۆ پێكهێنانی ئەنجوومەنی پیشەیی و وردبینی ئەژمارەكان بۆ ڕێگری لەخۆدزینەوەی دانی باج و پابەندكردنی گەورە كۆمپانیاكان و بازرگانەكان بۆ پێشكەشكردنی دەفتەری بازرگانی و بەڵگەنامەیەك كە ڕاست و دروستی داهات دەخاتەڕوو، سەرجەم بڕیار و ڕێنماییەكان كە لێخۆشبوونی باج دەگرێتەوە هەڵوەشاوەتەوە.\nتۆپی ده‌ستی یانه‌ی سلێمانی به‌شداری خولی نایابی عێراق ده‌كات\nیه‌كێتیی نیشتمانیی كوردستان له كه‌مكردنه‌وه‌ى مووچه ناڕازییه


بورهان شێخ رەئوف: عێراق لە وڵاتى دوو ڕووبارەوە بۆ بیابان. – WTARIKURD\nبورهان شێخ رەئوف: عێراق لە وڵاتى دوو ڕووبارەوە بۆ بیابان.ä-\nئەگەر مێژووى دێرێنى شارستانێتى و ژیارى عێراق کۆڵەکەو پێگە بەهێزەکەى هەردوو ڕووبارى دیجلەو فورات بووبێت، وڵاتى ڕافدەین دووزێی نەمریان کردە لانکەى شارستانێتیەکى گەورە،کە داهێنان بکەن لە بوارى فەلسەفەو ئەدەب و هونەر، جگە لە کشتوکاڵ و پیشەسازى و ئابورى لە هەزاران ساڵى ڕابردوودا، شارستانێتیەکانى بابلى و ئەکەدى و سۆمەرى بەڵگەى حاشا هەڵنەگرن.\nهەر ئەوەشە ژیانى ملێونان لە خەڵکى ئەم وڵاتە پەیوەستە بەو دوو ڕووبارەو گەورەو ڕووبارە بچووکەکانیشەوە بە شێوەیەکى ئۆرگانیکى کە هیچ ئەڵتەرنەتیفێکى ترى نیە، تەنانەت ئەو هەموو جەنگ و ململانێ و داگیرکارییانەى کە بەسەر عێراقدا هاتووە لە دیرۆکى کۆن و نوێ دا نەیان توانى لە یەکیان جودا بکەنەوە،\nچونکەلە مێژە وتوویانە ئاو وئاوەدانى و ژیان بەبێ ئاویش مەحاڵە.\nلە مێژووى عێراقدا هەرگیز بارودۆخى نالەبەر و شەڵەژاوى واى بە خۆیەوە نەدیووە،گیرۆدەى سەدان کێشەو قەیرانى کوشندە، لەوانەش خراپتر دراوسێ موسڵمانەکانى لە پشتەوە خەنجەرى ژەهراوى لێ دەدەن و پشکە ئاوەکەى دەبڕن ئەو ڕووبارانەى کە شاخوێنبەرى جەستەى عێراقن.\nلەوانەش مەترسیدار ڕاپۆرتێکى ڕێکخراوى ئاوى ئەوروپیە کە ڕاستیەکى سامناک ئاشکرا دەکات ئەویش ئەوەیە کە عێراق تا ساڵى 2040 هەموو ئاوى هەردوو ڕووبارى دیجلەو فورات بەتەواوى لە دەستدەدات!\nهۆکارى وشک بوونى دیجلەو فورات\nدروستکردنى پڕۆژەى گاپ لە لایەن تورکیاوە لە ناوچەى باشورى خۆرهەڵاتى ئەنازۆڵ کە پێکهاتووە لە (22) بەنداو ى زۆرگەورەو ،لەوانە چواردەیان لە سەر ڕووبارى فورات گرنگترینیان بەنداوى ئەتاتورکە، هەشت بەنداوویش لە سەر ڕووبارى دیجلە گرنگترینیان بەنداوى ئەلیسۆیە کە دەتوانێت نیوەى ئاوى دیجلە گل بداتەوە، هەروەها 90% ئاوى فوراتیش بۆخۆى مۆنۆپۆڵ بکات.\nسەرەتاى ئەم پڕۆژانەى تورکیا بە شێوەیەکى خۆپەرستانەو یەکلایەنەکە هیچ بەهایەک بۆ مافى دراوسێکانى دانەنێت لە سەر هەردوو ڕووبارى دیجلەو فورات، دەگەڕێتەوە بۆ سەردەمى فەرمانڕەوایى سەرۆکى ئەو دەمەى تورکیا سلێمان دیمیریل کە وتبووى دیجلەو فورات دوو ڕووبارى تورکین و سەرچاوەکانى تورکین، چۆن بیرە نەوتەکانى عێراق و سوریان هى ئەو دوو وڵاتەن و ئێمە هاوبەشیان نین لە داهاتەکانیاندا، هەربۆیە ئەوانیش مافى ئەوەیان نیە هاوبەشى داهاتە ئاوییەکانمان بن، ئەمە مەسەلەى سەروەرییە.\nدواتریش حوکومەتى تورکیا بە سەرۆکایەتى تۆرگۆت ئۆزال ساڵى 1987 ڕێککەوتننامەیەکى لە گەڵ حکومەتى سوریا بەست، بەگوێرەى ئەو ڕێکەوتنە تورکیا لە چرکەیەکدا (500) م3 ئاوى فورات بەردەداتەوە بۆ سوریا، لە بەرامبەردا حکومەتى سوریا بەڵێنى بە تورکیا دا کە بەر لە هێرشى گەریلاکانى پارتى کرێکارانى کوردستان بگرێت کە ئەو بەنداوە بتەقێننەوە، بەڵام لە گەڵ عێراقدا هیچ ڕێککەوتنامەیەکیان نەکرد، چونکە عێراق ئەو کاتە سەرقاڵى شەڕى ئێران بوو، لەلایەکى تریشەوە زۆر پێویستى بە تورکیا بوو وەکو ڕێگایەکى ئیستراتیجى بۆ هێنانى کەلوپەلى جەنگى لە کاتى جەنگى عێراق و ئێراندا.\nلە دواى ساڵى 2003 پرۆسەى ئلزادى عێراقەوە ئێرانیەکانیش سەرگەرمى دروستکردنى بەنداو گۆڕینى ڕێڕەوى ئەو ڕووبارانەن کە دەڕژێنە خاکى عێراقەوە، وەکو ڕووبارى زاب و ڕوبارى ئەڵوەن لە خانەقین، ئەمەش عێراقى بێبەش کرد لە پشکى خۆى لە ئاو، بووە هۆکارى وشک بوونى زۆرێک لە ڕووبارەکان.\nبە گوێرەى ئاماژەکان و پێشبینیەکانى ( الاجهاد المائى ) ساڵى 2025 وشکەساڵییەکى زۆر سەخت دەبێت بۆ هەموو عێراق، لەگەڵ شێوە وشک بوونێکى تەواوى ڕووبارى فورات، ڕووبارى دیجلەش دەبێتە ڕووبارێکى کەمئاو و لاواز .\nلە کۆتاییدا ئەمە ئاماژە سامناکەکانى ئایندەى عێراقە بە دەست بێ ئاوى و وشکەساڵیەوە، ئەى حکومەت عێراق، ئەنجومەنى نوێنەران، سەرۆک کۆمار، سەرۆکى دەستەڵاتى دادوەرى، حزبەکان، سوپا حەشدى شەعبى، دەزگاى هەواڵگرى عێراق، دەبێت هەموو ئەمانە ئەم هەڕەشەو مەترسیانە بە جدى وەربگرن هەنگاوى پەلە ى بۆ بهاوێژن، ڕاو و تەگبیرى خێرا، زانکۆکانى عێراق و کوردستان ڕۆڵیان چیە لەو چرکە ساتە مێژززییەدا کە عێراق و عێراقیە کان لە بەردەم مەترسى تێنوێتى و قاتى و قڕیدان.


تەندروستی هەرێم: 5 تووشبووی نوێی ڤایرۆسی كۆرۆنا لە هەولێر دەستنیشان كرا – تۆڕی میدیایی خەڵک\n2020/07/05 - 11:27 AM\nیەكەمەكانی زانكۆ و پەیمانگاكان گردبوونەوە و ئاشكرایدەكەن، هیچ بیانوویەك نەماوە بۆ ئەوەی دامەزراندنمان دوابخرێت.\nئەمڕۆ یەك شەممە 5-7-2020 بەشێك لە یەكەمە دەرچووەكانی زانكۆ و پەیمانگاكان بە نوێنەرایەتی هەزار و 100 خوێندكار لەبەردەم نوسینگەی سلێمانی پەڕلەمانی كوردستان گردبوونەوە.\nبەپێی زانیارییەكانی گەیشتوو بە (خەڵك)، یەكەمەكانی زانكۆ و پەیمانگاكان لە ڕاگەیەنراوێكدا ئاماژە بۆ ئەوە دەكەن، ئەوان بە نوێنەرایەتی هەزار و 100 خوێندكار لەبەردەم نوسینگەی سلێمانی پەڕلەمانی كوردستان گردبوونەتەوە بەمەبەستی ئەوەی دابمەزرێنرێن، بەتایبەت دوای ئەوەی پڕۆسەی چاكسازی پارەیەكی زۆر بۆ حكومەت دەگەڕێنێتەوە و هیچ بیانوویەك نەماوە بۆ ئەوەی دامەزراندنمان دوابخرێت.\nئاشكراشیدەكەن، هەرچەندە ئەمڕۆ هیچ پەڕلەمانتارێك لە نوسینگەی سلێمانی دەوامی نەكردووە تا یاداشتەكەیان لێوەربگرێت، بەڵام ئەوان لە ڕێگای دەزگاكانی ڕاگەیاندنەوە داوا دەكەن حكومەت لە پێناوی بەرز ڕاگرتنی ئاستی زانستی زانكۆكان، لە كەمترین ماوەدا دایانبمەزرێنێت.


جیاوازیی نێوان پێداچوونەوەکانی «لێدوانی بەکارھێنەر:Mudric» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «لێدوانی بەکارھێنەر:Mudric»\nلێدوانی بەکارھێنەر:Mudric (دەستکاری)\nوەک پێداچوونەوەی ١٢:١٩، ١١ی ئابی ٢٠١٢\n١٬٦٠٩ بایت زیاد کرا ، ٨ years ago\nوەک پێداچوونەوەی ٠٠:٥٩، ١١ی ئابی ٢٠١٢ (دەستکاری)\n(←نووسینی زانستیانە: بەشی نوێ)\nوەک پێداچوونەوەی ١٢:١٩، ١١ی ئابی ٢٠١٢ (دەستکاری) (پووچەڵکردنەوە)\n'''''سەرنج بدە:''''' ئێمەش هەموومان [[موسڵمان]]ین و ڕەچاوکردنی ئەو تێبینیانەو ئەو ڕێنوێنییانەی کە کاک دیار پێشکەشی کردوویت دەبێتە هۆی ئەوەی کەوتارەکانت بەوتاری زۆرباش دیاری بکرێت و کەمترین پیداچوونەوەی بۆ بکرێت.. --[[بەکارھێنەر:Muhammed taha|Muhammed taha]] ([[لێدوانی بەکارھێنەر:Muhammed taha|وتووێژ]]) ٠٠:٥٩, ١١ ئاب ٢٠١٢ (UTC)\n==نووسین بە تەختەکلیلی کوردی==\nبەڕێزم سڵاو ، وەکو پێشتر ئاماژەمان پێدابوو تکایە :\n# تەختەکلیل یان کیبۆردی کوردی [http://chawg.org/wiki/Chawg_Keyboard_Layouts تەختەکلیلی چاوگ] بەکاربێنە بۆ ئەوەی کێشەی نووسینی کوردیت لە ویکیپیدیا نەمێنێت و بە شێوەیەکی ستاندارت بنووسیت چونکە ئەگەر ئەو تەختەکلیلە بەکار نەهێنیت ئەوا تەختەکلیلەکانی تر کێشە بۆ نووسینی کوردی دروست دەکەن.\n# وە هەروەها ئەگەر لە ماڵپەڕێک یان کۆمپیوتەرەکەت نووسینێک یا دەقێکت هێنا ئەوا پێش ئەوەی لە ویکیپیدیا دای بنێیت تکایە بڕۆ سەر ماڵپەڕی [http://sourceforge.net/projects/kurdinus/ پەڵک کوردینووس] لەوێ بڕۆ سەر بەشی ('''بە یونیکۆدکردن''') پاشان دوو بۆشایی دەبینیت لە یەکەمیاندا نووسینەکە (Paste) بکە یەکسەر لە بۆشایی دووەمدا هەمان نووسین دەنووسرێتەوە دواتر نووسینی بۆشایی دووەم کۆپی بکە و لە ویکیپیدیا دایبنێ.\nوە ئەگەر هەر پرسیارێکیشت هەبوو ئەوا ئێمە یارمەتیت دەدەین دووبارە سوپاس. --[[بەکارھێنەر:Diyar se|DIYAR DESIGN]] ([[لێدوانی بەکارھێنەر:Diyar se|وتووێژ]]) ١٢:١٩, ١١ ئاب ٢٠١٢ (UTC)\nوەرگیراو لە «https://ckb.wikipedia.org/wiki/تایبەت:MobileDiff/137708»


رونکردنەوەیەکی بەپەلە لەحکومەتی ھەرێمەوە\nحکومەتی ھەرێم لەبارەی رادەستکردنی نەوتەکەی بەکۆمپانیای سۆمۆ، وەڵامی بەغدا دەداتەوە، بەگوێرەی زانیارییەکانیش ھەرێم نەوتەکەی رادەست ناکات، بۆ نادرنی موچەی فەرمانبەرانیش، تەنھا نرخی نەوتی فرۆشراو و داھاتی ناوخۆ دەخەمڵێندرێت و بۆ تەواوکردنی بەشە بودجەی ھەرێمیشن بڕە پارەیەکی لە بەغداوە بۆ رەوانە دەکرێت.\nبەگوێرەی ئەو زانیاریانەی لەئەنجومەنی وەزیرانی حکومەتی ھەرێمی کوردستانەوە بە SNNدراون، ھەرێم بۆ ئەمساڵ بەردەوام دەبێت لە فرۆشتنی نەوتەکەی بەشێوەیەکی سەربەخۆو رادەستی کۆمپانیای سۆمۆی ناکات، وەک لە بودجەی 2019ی عیراقدا ھاتووە.\nئەوەشخراوەتەڕوو، ناردنی بودجەو موچەی فەرمانبەرانی ھەرێم، لەچوارچێوەی یاسای بودجەی 2019، بەگوێرەی داھاتی ناوخۆی ھەرێم و فرۆشتنی نەوتەکەی خەمڵاندنی بۆ دەکرێت.\nلە زانیارییەکانی SNNدا تەئکید لەوەشکراوەتەوە، بۆ ناردنی بودجەی خەمڵێندراوی ھەرێم، فرۆشتنی ئەو 250 ھەزار بەرمیل نەوتەی ھەرێم لەگەڵ داھاتی ناوخۆ کۆدەکرێتەوە، دواتر ئەوەی دەمێنێتەوە بەگوێرەی یاساکە بۆ بودجەیەک بۆ ھەرێمی کوردستان لەبەغداوە ڕەوانە دەکرێت و موچەی فەرمانبەرانی پێ دابین دەکرێت.\nئەوەش لەکاتێکدایە، دوێنێ 11ی 2ی 2019، وەزیری نەوتی عیراق، بەمیدیا عیراقییەکانی راگەیاندبوو " نێچیرڤان بارزانی سەرۆکی حکومەتی ھەرێم، لەدوایین کۆبوونەوەی لەگەڵ عادل عەبدولمەھدی، پابەندبوونی خۆی بە رادەستکردنی 250 ھەزار بەرمیل نەوتی رۆژانەی ھەرێم بە کۆمپانیای سۆمۆ دەربڕیبوو.\n6 مانگ پێشتر - Feb 12 2019 9:19AM


سینەما بە كوردی: یڵماز گونەی لە زمان خۆیەوە!\nلە تەمەنی نۆ ساڵیمەوە تا ئێستا بۆ خۆم كارم كردووە و ژیانم بە سەر بردووە. یەكەم ئیشم گاوانی گوێلكان بوو. خوێندنی كوتاییم لە ئادانایە تەواو كرد. ئەو ساڵانە گوڤارێكی ھونەریم بە ناوی "دۆروك" دەردەكرد. حەزم لە ھونەر بوو و چیرۆكیشم دەنووسی. ساڵی 1955 بە ھۆی چیرۆكێكمەوە وە دوام كەوتن و شكایەتم لێ كرا و دادگایی كرام.\nساڵی 1957 بە خەیاڵی كۆلێژی ئێكۆنۆمی ھاتمە ئیستانبول. بەڵام نەمتوانی درێژەی بدەم. ئەو دادگاییەی كە لە ساڵی 1955 دەستی پێ كردبوو، بە ئەنجام گەیشت و یەكەم جار بڕیاری حەوت ساڵ و نیو زیندانی و دوو ساڵ و نیو مەنفام بە سەردا بڕابوو. بەڵام پاشان دادگا بڕیارەكەی شكاند و بوو بە ساڵ و نیوێك زیندانی و شەش مانگ مەنفا. زانكۆ بە نیوەیی ماوە. تەنیا یەك ڕێگەم بۆ مابۆوە؛ دەبوو لە قوتابخانەی ژیان و ئەو مامۆستایانەی كە ژیان پەسندیان دەكا و بە سەرم دا دەسەپێنێ پەروەردە كەم. وام كرد... كتێب، سینەما، كار، بێ ڕەحمی، یاسا ویشكەكانی ژیان، گوشارە كۆمەڵایەتیەكان، قەحبەیەتیەكان، جوامێریەكان... خۆڕاگری لە بەرامبەر ئەو سەختی و زەحمەتیەی ڕوو بە ڕووم بوون... .\nلە مانگی مەی ساڵی 1961 لە گەڵ زیندان ئاشنا بووم. لە دێسامبری 1962 زیندانیەكەم تەواو بوو. مەنفای "قۆنیە" كرام كە بە بنەماخوازی خۆیەوە ناسراوە. مافی دەركەوتن لە سنوورەكانی ئەو شارەم نەبوو. دەبوو ھەموو ئێواران لە ئیدارەی پۆلیس لاپەڕەیەكم ئیمزا كردبا. زیاترین ئیمزام لە دەفتەری پۆلیسی كردووە. 180 جار... . ساڵی 1968 چووم بۆ سەربازی. لە ئاپریلی 1970 گەڕامەوە. ئەو دوو ساڵەی لە ژیانم دزراوە...\nلە مانگی مەی ساڵی 1971 وەكوو دەیان ھەزار نووسەر و ڕوناكبیر و ھونەرمەندی تر، منیش كەوتمە ژێر چاوەدێری. بە بێ ھیچ تاوان و ھۆكارێك، تەنیا ئەندێشە نەبێ. دوای حەوتوویەك مانەوە لە ژێر چاوەدێری، ئازاد كرام. ئەو جارەیان نەك بە دەستوور و فەرمانێكی نووسراو و فەرمی، بەڵام بۆ ماوەی سێ مانگ مەنفای "نەوشەھیر" كرام. ئەو جار نەدەچووم بۆ ئیمزا، بەڵام پۆلیس ھەر بە دوامەوە بوو. لە 16 مارتی 1972 بە بیانوو و تاوانی یارمەتی دان بە شۆڕشگێرەكان دەستگیر كرام. بە بڕیاری دادگا 10 ساڵ زیندان لە مەنفا بە سەرم دا بڕا. لە سەردەمی حكوومەیت "ئێجێویت" وە بەر بەخشش كەوتم و ساڵی 1974 ئازاد كرام. ئەم ڕۆش وا ئێجێویت بۆ خۆی لە زیندان دایە. لە سێپتامبری 1974 ناوم كەوتە ناو جەنایەتێكەوەو 19 ساڵم زیندانی بە سەردا بڕا. لە زیندان دا گۆڤارێكی ھونەری - كولتووریم بە ناوی "گونەی" بەڕێوە دەبرد. دوای سێزدە ژمارە بە ھۆی گۆڕانی بەڕێوەبەری زیندان گۆڤارەكەم ڕاگیراو بە ھۆی نووسراوەكانمەوە دە شكایەتی جیاوازم لێ كرا. تاوانەكانم ئەمانە بوون: پرۆپاگەندە كردن بۆ كۆمۆنیزم، لاواز كردنی ھەستی نەتەوایەتی، ھان دانی گەل بۆ تاوان، تاریف كردن لەو كارانی تاوانن و گاڵتە كردن بە دەسەڵات و ئیعتیباری دەوڵەت. داوای 100 ساڵ زیندانم بۆ دەكرا بە گشتی... . لە ئۆكتوبری 1981 نەگەڕامەوە بۆ زیندانی ئیسپارتا كە ئیزنی ھاتنە دەریان پێ دابووم. پاشانیش ھەڵاتم بۆ دەرەوەی وڵات. تا مانگی ئۆكتۆبری 1981 زیاتی لە 12 ساڵی تەمەنم لە زیندانە جیاوازەكان دا تێپەڕ كرد. لە ماوەی ئەو دوازدە ساڵەدا لە گەڵ پازدە زیندانی جۆر بە جۆر ئاشنا بووم و ژیانم تێدا كردن. ھەر كە لە وڵاتەكەم ھەڵاتم، لە مانگەكانی سەرەتادا چەند دادگاییم بە نەجام گەیشتن و بە گشتی 20 ساڵ زیندان و زیاتر لە حەوت ساڵ مەنفام بە سەر دا بڕابوو. دادگاییەكانی تریشم بەردەوامن، بەڵام ھێشتا نازانم ئەنجامەكەیان چیەو چەند ساڵی ترم زیندانی پێ دراوە...\nسەرچاوە: ماڵپەری یڵماز گونەی


ویژدانی سام ئاغاو ئەزمونێك بۆ حکومەت\nبەداخەوە لەدوای وەرگرتنی دەسەڵاتی بەڕیوەبردن‌و دروستکردنی حکومەتی هەرێم لەلایەن حیزبە سیاسـییه‌کانەوە رۆژ لەدوای رۆژ سیســــتەمی بەڕیوەبردن توشی داڕمانێکی گەورەو ترسناك بوو، وە هۆکاری ئەم ترازانەی ژێرخانی ئابوری لەکوردستان ئەنجامی خراپ بەکارهێنانی سامانی گشتی نیشتمان بو بۆ تاکەکەس‌و بەهێز کردنی دەسەڵاتی سیاسی وایکرد کە کەمترین کەسی دەوڵەتمەدار بدۆزینەوە لەناو ناوەندە کانی حکومەتی هەرێم دا.\nزیاترئەوەی کە بونی هەبو برتیبو لەمۆنۆپۆڵکردنی جومگە بنەڕەتێکانی دەســـەڵاتی جیبـــــەجێکردن لەلایەن هەندێ سیاسی بەرژەوەند خواز بۆ خۆیان بە کارهێنانی پێگەکانیان بۆ کاری بزنس و کۆکردنەوەی پارەی ناشەرعی بۆ خۆیان نەوەکانیان.\nپێشکەشکردنی پلەو پۆستی حکومی لەســـەر شـــانی خەڵکی کوردستان ، کورد وتەنی ( پیاوەتی کردن بەسەر ئاوی حەمامەوە) .دروست کردنی خەڵکـــــانی نەشارەزا کاڵفام، بێ ئەزموون بۆ ناو حکومەت ئەمەیان کردە خەڵات و پێوەری دڵسوزی وەلائی شەخسی بۆ سیاسێکانی هەرێم. لەنێو هەموو ئەم دزی و گەندەڵیەدا کە بووە بەشێک لە ئەدەبیاــــــتی سیاسی و کۆمەڵایەتی ئێمە بنەمای کۆمەڵگای کوردیان هەڵتەکاند هاوکات بێ ئومیدی و کوشتنی ئاواتەکانی ئێمە یان لە ناو برد.\nلەناو ئەو هەلومەرجە نەخوازراوەی خەڵکی کوردستـــــــان دا جارێکی تر تروسکەی هیوا لەلایەن کەسایەتی و کارێکتەرێکی ئیداریی و سیاسـی وەکو (جەلالی سام ئاغا) دروست بوو وە بێ ئاوردانەوە لە بەرژەوەندی تایبەتی خۆی و بنەماڵەکەی ئاڵای دژایەتی کردنی گەندەڵی بەرز کردەوە ، هاوکات پێشکەش کردنی هە موو ســـەرووت و سامانی تایبەتی خۆی بۆ بەرژەوندی گشتی تەرخان کرد جگە لەوەی کە ئەزموونی کارکردنـــی بەشێوەیەکی سەرکەوتوو دوور لە خواستی شەخسی لە پۆستەکەیدا کاتێك کە سەرۆکی (دیوانــی چاودێری دارای هەرێم ) بوو بە هەزاران دۆسیـــەی گەنــدەڵی لە ناو ناوەنـــدە حکومـــێکان و بەرپرسانی سیاسی لە هەرێم دا ئاشکرا کردو وە داواکاری گشتی لی ئاگــادار کردوە هــەوڵی دا مولاحەقاتی قانونی بەشێکی زۆری بەرپرسەکان بکات بەڵام کاتێك کە بێ ئومــیدبو لەلایەن دەسەڵاتی باڵای هەرێم وە دادگا لەکوردستاندا یاداشتنامەی دەســتلەکارکێــــشانەوەی خـۆی پێشکەش بەسەرۆکی ئەنجومەنی وەزیران و سەرۆکی هەرێم و سەروکی کۆماری عێراقی کرد دەڵێت (من هیچ دڵخۆش نیم بەپلەو پۆستەکەتان چۆنکە من وەکو جســـــمێکی غەریــب وام لە ناوتانە ).\nئەزموونی دڵسۆزی (جەلالی سام ئاغا) لە کوردستان دا کەم وێنـــــەیە، چونکە جگە لە هەوڵدان بۆ پاکتاوکردنی سیستەمی بەڕیوەبردن لە کوردستان دا هاوکات گرنگە ئاماژە بەو پرۆژە خزمەتگوزاریانە بدەین کە لەسەر گیرفانی تایــــبەتی خۆی و سەروەتی بنەماڵەکەیان پێشــــکەش بە خەڵکی کوردستان بەتایبەتی خەڵــکی شاری سلێـــــــمانی کردەوە بۆ نمونە دروســـــــتکردنی قوتابخانەیەک گەورە دوو نهۆمی بە هە موو کەلو پەلەکانیەوە بەناوی (زکیە عمری سام ئاغا ) بۆ خوێندکارانی سلێمانی هەروەها پێشکەشکردنی خانووە تایبەتیکەی خۆی لەگردی سەرچنار کە مەزندە دەکرێت بەملێونان دۆلار بەوەزارەتی تەندروستی هەرێم و هاوکات پێشکەش کردنــــی خانووە تایبەتێکەی کۆچ کردوو خاتوو (ئەختەری سام ئاغا ) خوشکی کاک جەلال بۆ داینــــگەی منداڵان وەساڵانە پێشکەش کردنی خەڵات (جەلالی سام ئاغا) بە باشترین ودڵسوزترین و دەســت پاکترین فەرمانبەر لە کوردستاندا لەسەر نەفەقەی تایبەتی خۆی چەندان کاری تری خێرخوازی لە کوردستان دا کە ئەمە مشتێکە لە خەروارێك.\nبۆیە گرنگە سوود وەرگرین لەئەزموونی ئەم جۆرە کەسایەتیانە لە ناوعەقڵی بەڕیوەبردن دا لە دوای دامەزراندنی حکومەتی نوێ هەرێمی بتوانین بەشـــــێک لە دامەزراوە گرنگـــــەکان کــە بەرکەوتەی گشتی و بڕبڕەی پشتی بە هێزکردنی ناوەندەکان حکومەتن بدرێنە هاو شــــێوەکانــی وەکو (جەلالی عمری سام ئاغا) بۆ ئەوەی بتوانین بنەمایەکی ایداری و ئابووری بەهێزمان هــە بێت لەداهاتوودا.\nدەمەوێت قفڵی بابەتەکەم بەوتەیەکی کاک (جەلال) کۆتایی پێبێــــنم کە لەچاوپێکەوتنێکی سایتی (میدیا سپی) دەفەرمووێ ئەی بەرپرسانی هەرێم ئــــەگەر دەتــــانەوێــت چاکسازی ڕیشەی بکەن ئەوا (گەندەڵکاران لەبەردەمتانان لەپشتانن لەدەستی راست و چەپتانە) دەورەن بیاگرن بیاندەنە دادگا.\n15 کوردستان لەئابورییەکی کەلاوە بۆ ئابورییەکی ناجێگیر\n16 دوای ئاگربەست\n17 هۆشیاری سیاسی\n18 پیاوێکی هەواڵگری بەتەنیشت حکومەتەوە\n19 دەوڵەتی نەتەوە یان دەوڵەتی هاوڵاتی؟


جیاوازیی نێوان پێداچوونەوەکانی «وتووێژ:دەستپێک» - ویکیپیدیا، ئینسایکڵۆپیدیای ئازاد\nوەک پێداچوونەوەی ٢٠:٠٩، ٢٤ی کانوونی یەکەمی ٢٠٢٠\n١١٬٠٣٥ بایت سڕایەوە ، ٢ months ago\nگەڕاندنەوەی دەستکارییەکانی Kurdishsup (لێدوان) بۆ دوایین پێداچوونەوەی Aram\nوەک پێداچوونەوەی ١٩:٣٤، ٢٤ی کانوونی یەکەمی ٢٠٢٠ (دەستکاری)\nKurdishsup (لێدوان | بەشدارییەکان)\n(←A Whisker Away (2020): بەشی نوێ)\nوەک پێداچوونەوەی ٢٠:٠٩، ٢٤ی کانوونی یەکەمی ٢٠٢٠ (دەستکاری) (پووچەڵکردنەوە)\nب (گەڕاندنەوەی دەستکارییەکانی Kurdishsup (لێدوان) بۆ دوایین پێداچوونەوەی Aram)\nتاگەکان: گەڕاندنەوە لەجیاتیدانان\n== Ponyo 2008 ==\n[[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٠٥، ٢٤ی کانوونی یەکەمی ٢٠٢٠ (UTC)\nئه‌نیمه‌یشن -سه‌ركێشی - كۆمێدی\nکوڕێکی پێنج ساڵە گەشە بە پەیوەندیەک دەدات لەگەڵ ماسیەکی زێڕین بە ناوی پۆنیۆ ، بە هیوای ئەوەی ببێتە مرۆڤ دوای خۆشەویستی بۆ ئەو\nبراوەی12 خەڵاتەو پالێوراوی 19 خەڵاتی دیکەیە\nتێچوو\t34،000،000$ ملیۆن دۆلار\nداهات\t201،800،000$ ملیۆن دۆلار\n== Ratatouille 2007 ==\nRatatouille 2007 [[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٠٦، ٢٤ی کانوونی یەکەمی ٢٠٢٠ (UTC)\nجرجێک کە توانای چێشت لێنانی هەیە هاوڕێیەتی دروست دەکات لەگەڵ زبڵ کۆکەرەوەیەک لە چێشتخانەیەکی بەناوبانگی پاریس\nلو ڕۆمان، جانیەن گارۆفالۆ\nبراوەی 1 خەڵاتی ئۆسکار و 66 خەڵاتی ترە، وە پالێوراوی 42 خەڵاتی دیکەیە\n== The Croods: A New Age 2020 ==\n[[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٠٨، ٢٤ی کانوونی یەکەمی ٢٠٢٠ (UTC)\nخێزانی (کروودز)ی پێش مێژوو تەحەداکراون لەلایەن خێزانێکی بەربەرەکانیکار بە ناوی (بێتەمان)ەکان، کە بانگھەشەی ئەوە دەکەن باشتر و پەرەسەندووتر بن\n== Porco Rosso (1992) ==\nShûichirô Moriyama, Tokiko Katô, Bunshi Katsura Vi, Akemi Okamura\n== Grave Of The Firefiles (1988) ==\n[[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٢٨، ٢٤ی کانوونی یەکەمی ٢٠٢٠ (UTC)\nTsutomu Tatsumi, Ayano Shiraishi, Akemi Yamaguchi, Yoshiko Shinohar\nبراوەی 3 خەڵاتە\nتێچوو\t3,700,000$ ملیۆن دۆلار\nداهات\t516,962$ هەزار دۆلار\n== Howl's Moving Castle (2004) ==\nChieko Baishô, Takuya Kimura, Tasuya Gashûin, Christian Bale, Lauren Bacall\nپالێوراوی 1 خەڵاتی ئۆسکار و 19 خەڵاتی ترە، براوەی 14 خەڵاتی دیکەیە\nتێچوو\t24,000,000$ ملیۆن دۆلار\nداهات\t236,212,992$ ملیۆن دۆلار [[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٢٩، ٢٤ی کانوونی یەکەمی ٢٠٢٠ (UTC)\n== A Silent Voice: The Movie (2016) ==\n[[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٣٠، ٢٤ی کانوونی یەکەمی ٢٠٢٠ (UTC)\nکوڕێک کە لە قۆناغی سەرەتایی گاڵتەی بە کچێکی کەڕ دەکرد دووچاری ئەوە دەبێت کە ئەویش لە لایان هاوڕێیەکانیەوە گاڵتەی پێ بکرێت. ئەم کوڕە پەشیمان دەبێتەوە و بۆ ماوەی چەندین ساڵ هەوڵی قەرەبوو کردنەوەی هەڵەکەی دەداتەوە\nMiyu Irino, Saori Hayami, Aoi Yûki, Yui Ishikawa\nبراوەی 4 خەڵات و پالێوراوی 5 خەڵاتی ترە\nداهات\t30,490,447$ ملیۆن دۆلار\n== Spirited Away (2001) ==\nDaveigh Chase, Suzanne Pleshette, Miyu Irino, Takashi Naitô\nبراوەی 1 خەڵاتی ئۆسکار و 57 خەڵاتی ترە، پالێوراوی 28 خەڵاتی دیکەیە\nتێچوو\t19,000,000$ ملیۆن دۆلار\nداهات\t346,419,883$ ملیۆن دۆلار\n== Violet Evergarden: Eternity and the Auto Memories Doll (2019) ==\n[[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٣٢، ٢٤ی کانوونی یەکەمی ٢٠٢٠ (UTC)\nڤایۆلێت کە پێشووتر سەرباز بووە لە جەنگ دەگەڕێتەوە و لە یەکێک لە قوتابخانەکان وانە دەڵێتەوە و ژیانی کچێکی گەنج بە تەواوی دەگۆڕێت\nYui Ishikawa, Bob Buchholz, Kira Buckland, Reba Buhr\nداهات\t236,212,992$ ملیۆن دۆلار\n== A Whisker Away (2020) ==\n[[بەکارھێنەر:Kurdishsup|Kurdishsup]] ([[لێدوانی بەکارھێنەر:Kurdishsup|لێدوان]]) ١٩:٣٤، ٢٤ی کانوونی یەکەمی ٢٠٢٠ (UTC)\nفیلمەکە باس لە کچێک دەکات کە هەستی بۆ یەکێک لە هاوپۆلە کوڕەکانی هەیە، بەڵام هاوپۆلە کوڕەکەی کەمێک گۆشەگیرە، زۆر ئارەزووی لە قسەکردن نییە، تەنها خۆشی لەوە دەبینێت کاتێک لەگەڵ پشیلە کات بەسەر دەبات، بەم شێوەیە ڕۆژێک لە ڕۆژان کچەکە ویستی لێی نزیک ببێتەوە جا بەهەر شێوەیەک بێت، پاشان پشیەلەیەک لە جیهانی پشیلەکانەوە دەردەکەوێت و ڕێکەوتنێک لەگەل کچەکەدا دەکات، بەو مەرجەی کە بتوانێت کچەکە بکات بە پشیەلەیەک بۆ ئەوەی لە هاوپۆلە کوڕەکەی نزیک ببێتەوە. بەڵام بۆی هەیە لەدوای ئەم گۆڕانە نەتوانێت جارێکیتر بگەڕێتەوە سەر شێوە سروشتییە مرۆڤیەکەی. ئایا ڕازی دەبێت بەو رێکەوتن و سەرکەشی کردنە؟\nوەرگیراو لە «https://ckb.wikipedia.org/wiki/تایبەت:MobileDiff/738930»


11/03/2021 | 697 جار خوێندراوەتەوە\nدوای به‌سترانی كۆنگره‌ی چواره‌می كۆمه‌ڵ‌و، ده‌ركه‌وتنی به‌شێك له‌و گۆڕانكارییانه‌ی تێیدا ئه‌نجامدران، قسه‌وباسی جۆراو جۆر له‌وباره‌وه هاتوونه گۆڕێ‌و مشت‌و مڕی زۆر په‌یدابووه، به‌تایبه‌ت له‌مه‌ڕ پرسی كرانه‌وه‌ی كۆمه‌ڵ؛ چۆنیه‌تییه‌كه‌ی‌و، مه‌وداو سنووره‌كه‌ی‌و، شێوازو ئامڕازه‌كانی‌و...هتد .\nهه‌وڵده‌ده‌م له‌م نووسینه‌دا به‌كورتیی تیشك بخه‌مه سه‌ر ئه‌و بابه‌ته :\n-1پێشه‌واو شاره‌زایانی ئیسلام، کۆی ئیسلام بۆ دوو جۆر دابه‌ش ده‌كه‌ن :\nیه‌كه‌م: خواپه‌رستییه‌كان (العبادات) كه ئیمان‌و عه‌قیده‌و په‌رستشه‌كان ده‌گرێته‌وه .\nدووه‌م: نه‌رێت‌و هه‌ڵس‌و كه‌وته‌كان (العادات والمعاملات)، کە سەرجەم هەڵس و کەوتە تاکیی و کۆمەڵایەتیی و سیاسیی و ئابوورییەکان دەگرێتەوە .\nئنجا بناغه له‌خواپه‌رستییه‌كاندا، قه‌ده‌غه‌بوون‌و وه‌ستانه له‌سه‌ر ده‌ق، (الحَظْر والوقوف مع النص) به‌ڵام بناغه له نه‌رێت‌و هه‌ڵس‌و كه‌وته‌كاندا، داهێنان‌و ده‌ستكراوه‌یی‌و ڕێپێدرانه، مه‌گه‌ر شتێك شه‌ریعه‌ت قه‌ده‌غه‌ی كردبێ (الأصل في المعاملات الإباحة إلا ما حرمە الشرع) .\nله‌هه‌ركام له‌كتێبی (چه‌ند بابه‌تێكی هونه‌ریی)و (یادو بۆنه‌و چه‌ژنه‌كان)دا به‌درێژیی باسی ئه‌و بنه‌ما گه‌وره‌و گرنگه‌مان كردوه .\nزانایانیش بۆ ناساندنی ئه‌و دوو به‌شه‌و له‌یه‌ك جیاكردنه‌وه‌یان، ته‌عبیری: (تفصیل في الثوابت وإجمالٌ في المتغیرات)یان به‌كارهێناوه، یانی: به‌درێژیی دوان له‌باره‌ی نه‌گۆڕه‌كانه‌وه‌و نوخته تێدا خستنه سه‌رپیتیان‌و، به‌كورتیی دوان له‌باره‌ی گۆڕاوەکانەوەو بۆشایی تێدا جێهێشتنیان .\n2-ئاشكراشه مامه‌ڵه له‌گه‌ڵ واقیع‌و ده‌وروبه‌ردا، له‌جۆری نه‌رێت‌و هه‌ڵس‌و كه‌وته‌كانه، كه بناغه تێیاندا ڕێپێدران‌و ده‌ستكراوه‌ییه‌و، كرانه‌وه‌ی كۆمه‌ڵیش له بازنه‌ی مامه‌ڵه له‌گه‌ڵ واقیعدایه، چونكه ئه‌و بازنه‌یه ئایینی خوا چوارچێوه‌یه‌كی فراوان‌و چه‌ندهێڵێكی گشتیی بۆ داناون‌و، بۆشایی (فراغ)ی زۆری تیداجێهێشتوه، تاكو مسوڵمانان به‌گوێره‌ی گۆڕانكاریی‌و پیداویستییه‌كانیان پڕی بكه‌نه‌وه، به‌فه‌تواو بڕیاری هێنه‌ره‌دی به‌رژه‌وه‌ندیی‌و، له‌به‌ر تیشكی وه‌حیی خوای زاناو شاره‌زاو، زگماك‌و عه‌قڵی ساغ‌و سه‌لیمدا .\n3-كه‌واته: سنووری كرانه‌وه‌ی (كۆمه‌ڵی دادگه‌ریی) هه‌تا ئه‌وپه‌ڕی بازنەی شه‌ریعه‌ته‌و، هه‌وڵده‌ده‌ین به‌فراوانیی شه‌ریعه‌تی به‌رجه‌سته له‌قوڕئان‌و سوننه‌تدا بكرێینه‌وه‌و، مه‌ودای كرانه‌وه‌كه‌شی: هێنانه‌دی به‌رژه‌وه‌ندییه: ئیمانیی‌و مه‌عنه‌ویی‌و ئاكاریی‌و سیاسیی‌و ئابووریی‌و كۆمه‌ڵایه‌تیی‌و نه‌ته‌وه‌یی‌و نیشتیمانییه‌كانی كۆمه‌ڵگاكه‌مانه، به‌سه‌رجه‌م پێكهاته‌كانیه‌وه، به‌مسوڵمان‌و نامسوڵمانه‌وه، به‌ڵكو هه‌رچی پتر بتوانین "له‌قه‌ده‌ر خۆمان" ئامانجی دابه‌زێنرانی قوڕئان: (إِنْ هُوَ إِلَّا ذِكْرٌ لِّلْعَالَمِینَ) التكویر -27-و، حیكمه‌تی ڕه‌وانه‌كرانی پێغه‌مبه‌ری كۆتایی (محمد) "صلی الله علیه وسلم" (وَمَا أَرْسَلْنَاكَ إِلَّا رَحْمَه‌ً لِّلْعَالَمِینَ) الأنبیا‌ء -107- بهێنینه‌دی .\n4-شایانی باسیشه :\nئێمه پێشتریش له‌ژێر ناو و نیشانی (كۆمه‌ڵی ئیسلامیی)دا به‌رده‌وام‌و به‌پێی پێویست له‌ڕووی مامه‌ڵه‌وه له‌گه‌ڵ واقیعدا، له‌گۆڕانكاریی و كرانه‌وه‌دا بووین له‌سنووری شه‌ریعه‌تداو، ئێستاش جگه له‌گۆڕینی ناو و نیشان‌و چه‌ند شتێكی دیكه‌ی له‌وبابه‌ته، هیچی دیكه‌مان زیاد نه‌كردوه‌و، له‌سه‌ر نه‌خشه‌ی پێشوومان ده‌ڕۆین‌و، گۆڕینی ناو و نیشانیش له‌بازنه‌ی نه‌رێت‌و هه‌ڵس‌و كه‌وته ڕەوایەکان (العادات والمعاملات المباحة) دایه .\nلە گۆڕینیی ناوونیشان و لابردنی پاشگری (ئیسلامیی)و جێگرتنەوەی بە (دادگەریی)ش‌دا، چەند شتێکمان ڕەچاو کردوە :\nا- خۆ جیانەکردنەوە لە خەڵکە مسوڵمانەکەمان .\nب- تێکەڵ نەبوونی دۆسیەمان لەگەڵ هی کەسانێکی پەڕگیرو تێپەڕێنەر لە سنووری شەریعەت‌دا، کە ناوونیشانی ئیسلامییان لەسەرەو، باج نەدانی به‌ناهه‌ق بەو هۆیەوە .\nج- دەرگای زیاتر کردنەوە بۆ خەڵکێک کە ڕەنگە پێیان وابووبێ: پاشگری (ئیسلامیی) بازنەیەکی ئاسنینەو ڕێیان نیە لێمان بێنە پێش !\nد- خوای کارزان سەرجەم پێغەمبەرانی بۆ چەسپاندنی دادگەریی ناردوون و، ئێمەش شوێنکەوتووی ڕێبازی پێغەمبەرانین ''علیە الصلاة والسلام'': (لَقَدْ أَرْسَلْنَا رُسُلَنَا بِالْبَيِّنَاتِ وَأَنزَلْنَا مَعَهُمُ الْكِتَابَ وَالْمِيزَانَ لِيَقُومَ النَّاسُ بِالْقِسْطِ...) الحدید -25 -.\nدادگەرییش بەهایەکی ڕەهایەو ڕێژەيی تێدانیەو، تێکڕای ڕەهەندو بوارەکانی دینداریی‌و دنیاداریی دەگرێتەوە: مەعنەویی و ماددیی، تاکیی و کۆمەڵایەتيی، نەتەوەیی‌و نیشتیمانیی، ئابووریی و سیاسیی...هتد .\n5-پێویسته هه‌موولایه‌كیشمان بزانین كه شوێنپێ هه‌ڵگرتنی پێشینی چاك (إتباع السلف الصالح) بریتی نیه له ته‌به‌ننیی كردنی سه‌رجه‌م بیروڕواو فه‌توایه‌كانیان، كه له‌ڕۆژگاری خۆیاندا له‌به‌رتیشكی وه‌حیی‌و به‌پێی پێداویستی واقیعی خۆیان به‌رهه‌میان هێناون، به‌ڵكو بریتیه له گرتنی هه‌مان میتۆدو به‌رنامه‌ی مامه‌ڵه‌یان له‌گه‌ڵ واقیعدا، كه هه‌ڵێنجانی حوكم‌و فه‌توایه‌كان بووه، له‌قوڕئان‌و سوننه‌ت‌و، هیچ كامیان نه‌چووه قسه‌و فه‌توای پێش خۆی فۆتۆكۆپیی (إستنساخ) بكاته‌وه، بۆیه‌ش ئێستا وێڕای هه‌شت مه‌زهه‌بی نووسراو (مدوّن) كه شوێنكه‌وتوویان هه‌ن: (حنفي، مالكي، زیدي، شافعي، حنبلي، جعفري، ظاهري، إباضي) بیروڕاو بۆچوونی زۆری ده‌یان زاناو پێشه‌وای دیكه‌شمان هه‌ن !\nبێگومان ئیسلامی مەزن‌و فراوانیش لە هەموو ئەوانە فراوانتره‌و له‌هیچ کامیانداو، بگرە لە هەمووشیاندا کورت هەڵنەهاتوە .\n6-هیوادارم هه‌تا ده‌توانین زانیاریی‌و شاره‌زایی خۆمان له‌باره‌ی وه‌حی به‌رجه‌سته له‌قوڕئان‌و سوننه‌ته‌وه، پاشان دەربارەی مرۆڤ‌و ژیان‌و دنیاو گه‌ردوون، قووڵ‌و گشتگیر بكه‌ین‌و، عه‌قڵ‌و دڵی خۆمان گه‌وره‌و فراوان بكه‌ین‌و، ڕه‌وشت‌و ئاكارمان به‌رزو په‌سند بكه‌ین، چونكه به‌ڕاستیی هۆكاری سه‌ره‌كیی ده‌مارگیریی‌و دۆگمایی (تَعَصُّب و جمود)، بریتیه له كه‌میی زانیاریی‌و شاره‌زایی‌و، هۆكاری بنه‌ڕه‌تیی سینگ فراوانیی‌و ته‌حه‌ممولكردنی ڕای جیاوازو لێبورده‌یی زاناو پێشه‌وایانیشمان، عه‌قڵ‌و دڵی گه‌وره‌و فراوان‌و ڕه‌وشت‌و ئاكاری به‌رزو په‌سندیان بووه، به‌هۆی زانیاریی‌و شاره‌زایی قووڵ‌و گشتگیرییانه‌وه، پاش ئیخڵاس‌و ساغیی‌و پاكییان .\n7-خوا پشتیوان بێ كۆمه‌ڵ به‌جه‌وهه‌رو نێوه‌ڕۆكی زانراوی هه‌ڵقوڵاو له‌قوڕئان‌و سوننه‌ته‌وه‌و، به‌عه‌قڵ‌و دڵی ئازاو ئازادو كراوه‌و، له‌به‌رتیشكی شەریعەت‌داو لە بازنەی (25) بنه‌ما شه‌رعییه‌كه‌دا كه‌له‌سه‌ریان بنیات نراوه، له‌سه‌ر كارو چالاكیی خۆی به‌رده‌وام ده‌بێ، هه‌تا ئیمان ده‌كاته هه‌وێن‌و هه‌ناوی كۆمه‌ڵگاو، شه‌ریعه‌تیش ده‌كاته سایه‌و سێبه‌ری‌و، پاكسازیی‌و چاكسازییه‌كی ڕیشه‌یی تێدا ئه‌نجام ده‌دات‌و، سەرەنجام خەڵکەکەمان بەختەوەری دنیاو سەرفرازی ڕۆژی دوایی دەبن .


پەرلەمانتارێكی یەكێتی چەند پرسیارێك ئاڕاستەی پارتی دەكات لەسەر پرسی سەرۆكی هەرێم\nMuhamad1 30/11/2016 - 15:53 بڵاوکراوەتەوە لە هەواڵ/كوردستانی\nلەسەر دەستپێكردنەوەی كۆبونەوەی لایەنە سیاسیەكان پەرلەمانتارێكی یەكێتی ڕەخنە لە پارتی دەگرێت بەوەی يه‌كێك له لاوازیه‌كانی سه‌ره‌تای ده‌ستپێكردنه‌وه‌ی كۆبوونه‌وه‌ی نێوان لايه‌نه‌كان نه‌بوونی پرۆژه‌يه‌ك بوو له‌لايه‌ن پارتی كه پێويست بوو په‌يامه‌كه‌ی بارزانی ته‌رجومه بكه‌ن بۆ پرۆژه‌يه‌كی كرداری ، دەشڵێت: كۆبوونه‌وەكان ته‌نها يه‌ك ئه‌نجامی باشی هه‌يه ئه‌ويش ئه‌گه‌ر بتوانێ به‌سته‌ڵه‌كی سياسی نێوان لايه‌نه‌كان بتوێنێته‌وه، ئه‌گه‌رنا تا گوتار و نيه‌تی سياسی راشكاو نه‌بێت كۆبوونه‌وه ئه‌نجامی نابێت و ته‌نها بۆ سه‌رقاڵكردن و گێژكردنی كۆمه‌ڵگا ده‌بێت.\nگۆران ئازاد، پەرلەمانتاری یەكێتی لە پەرلەمانی كوردستان لەسەر دواهەمین گۆڕانكاریە سیاسیەكانی هەرێم و دەست پێكردنەوەی كۆبونەوەكان بۆ كوردیو دەڵێت: له‌م هه‌رێمه كاتێك كۆبوونه‌وه پێويستی به پرۆژه هه‌يه ، پرۆژه نييه. كاتێك پرۆژه‌مان پێويست نييه ، هه‌رێم پرۆژه‌باران ده‌كرێت! يه‌كێك له لاوازیه‌كانی سه‌ره‌تای ده‌ستپێكردنه‌وه‌ی كۆبوونه‌وه‌ی نێوان لايه‌نه‌كان نه‌بوونی پرۆژه‌يه‌ك بوو له‌لايه‌ن پارتی ديمه‌كراتی كوردستان ، كه پێويست بوو په‌يامه‌كه‌ی بارزانی ته‌رجومه بكه‌ن بۆ پرۆژه‌يه‌كی كرداری.\nدەشڵێت: بۆنموونه: پۆستی سه‌رۆكی هه‌رێم چۆن ده‌بێت؟ يان چۆن و به چ شێوازێك ده‌سته‌ی سه‌رۆكايه‌تی ده‌گۆردرێت؟ ڕايان لەسه‌ر حكومه‌تی بنكه فراوان چيه، ئايا هه‌ڵده‌وه‌شێته‌وه يان هه‌موار ده‌كرێته‌وه؟ پرۆژه‌ی ده‌ستور؟ .\nئەو پەرلەمانتارەی یەكێتی دەشڵێت: چه‌ند ساڵێك زياتره هه‌موو هێزه‌كان قسه ده‌كه‌ن له (TV) و په‌يام و به‌يان بڵاو ده‌كه‌نه‌وه ، بۆيه ته‌نها بۆ وه‌رگرتنی ڕای حيزبه‌كان پێويستمان به كۆبوونه‌وه‌و سه‌ردان نييه، به‌ڵكو ده‌بێت له‌سه‌ر خاڵه‌كان رێككه‌وتن بكرێت و روون بێت هه‌ر لايه‌نه‌ی چی ده‌وێت وده‌ستبه‌رداری چی ده‌بێت و چيش ده‌به‌خشێ .\nپەرلەمانتارەكە ئاماژەی بەوەش كردووە: له‌لايه‌كی تر ، ئه‌و ره‌خنه‌يه‌ی له لايه‌نه‌كانی تر ده‌گيرێت ئه‌وه‌يه كه ئه‌وانيش به‌خاڵ و پرۆژه پێمان ناڵێن چۆن كێشه‌ی سه‌رۆكايه‌تی هه‌رێم و په‌رله‌مان و حكومه‌ت چاره‌سه‌ربكه‌ين هه‌مووی قسه‌ی گشتييه كه ده‌ڵێن په‌رله‌مان كارا بكرێته‌وه ، ژيانی هاوڵاتيان باش بكرێ شه‌فافيه‌ت هه‌بێت. بۆيه ئه‌م كۆبوونه‌وانه به ڕای من ته‌نها يه‌ك ئه‌نجامی باشی هه‌يه ئه‌ويش ئه‌گه‌ر بتوانێ به‌سته‌ڵه‌كی سياسی نێوان لايه‌نه‌كان بتوێنێته‌وه و سه‌ره‌تايه‌ك بێت بۆ متمانه دروستكردن ، ئه‌گه‌رنا تا گوتار و نيه‌تی سياسی راشكاو نه‌بێت كۆبوونه‌وه ئه‌نجامی نابێت و ته‌نها بۆ سه‌رقاڵكردن و گێژكردنی كۆمه‌ڵگا ده‌بێت...


ئەڵمانیا: یەکگرتوویی یەکێتی ئەوروپا لەسەر سزا ئابوورییەکانی ڕووسیا " خەریکە هەرەس دەهێنێت "\nی مانگی پـێنج ٣٠, ٢٠٢٢\nوەزیری ئابووری ئەڵمانیا ڕۆبەرت هابێک نیگەرانی خۆی دەربڕی سەبارەت بەوەی " خەریکە یەکگرتوویی یەکێتی ئەوروپا هەرەس دەهێنێت "، ئەمەش پێش کۆبوونەوەکەی ڕۆژی دووشەممە و سێشەممەی یەکێتیەکە کە تیایدا تاوتوێی قەدەغەکردنی هاوردەکردنی نەوتی ڕووسیا و پلانەکان دەکەن بۆ کەمکردنەوەی پشت بەستن بە وزەی ڕووسیا.\nڕابەرانی وڵاتانی یەکێتی ئەوروپا ڕۆژی دووشەممە و سێشەممە کۆدەبنەوە و تاوتوێی سزا نوێیەکانی یەکێتییەکە دەکەن دژی ڕووسیا، کە قەدەغەکردنی هاوردەکردنی نەوتی ڕووسیاش دەگرێتەوە، هەروەها تاوتوێی پڕۆگرامێک دەکەن بۆ خێراکردنی کۆتایی هێنان بە پشت بەستن بە گازی ڕووسیاوە.\nوەزیری ئابووری ئەڵمانیا ڕۆبەرت هابێک لە کۆنفرانسێکی ڕۆژنامەوانیدا وتی " دوای هێرشەکەی ڕووسیا بۆ سەر ئۆکرانیا، بینیمان چی ڕوویدا کاتێک ئەوروپا یەکگرتوو دەبێت. هیوادەخوازین هەر بەوشێوەیە بمێنێتەوە. بەڵام خەریکە هەرەس دەهێنێت و دووبارە هەرەس دەهێنێتەوە."\nلە ماوەی ڕابردوودا یەکێتی ئەوروپا شکستی هێنا لە پەسەندکردنی پێشنیاری قەدەغەکردنی هاوردەکردنی نەوتی ڕووسیادا، ئەوەش بەهۆی ئەوەی هەندێک لە وڵاتی یەکێتییەکە دەڵێن ئەگەر هاوردەکردنی نەوتی ڕووسیا قەدەغە بکرێت ئەوا ئابوورییەکانیان دەناڵێنێت، لەوانەش هەنگاریا و سلۆڤاکیا و چیک.


عیراق ؛ ئۆپه‌راسیۆنێكی سه‌ربازی له‌سێ پارێزگای سوننه‌نشین ده‌ستیپێكرد - هيوای کۆرد\nبەڕێوەبەری كەناڵی ئێن ئار تی دەستگیر كرا 7 خوله‌ك ago\nهۆشداری وەستانی پێدانی کارەبای نیشتیمانی بە هاوڵاتیان دەدرێت 22 خوله‌ك ago\nHome هەواڵ عێراق عیراق ؛ ئۆپه‌راسیۆنێكی سه‌ربازی له‌سێ پارێزگای سوننه‌نشین ده‌ستیپێكرد\nعیراق ؛ ئۆپه‌راسیۆنێكی سه‌ربازی له‌سێ پارێزگای سوننه‌نشین ده‌ستیپێكرد\non: ته‌مموز 07, 2019 In: عێراق, هەواڵ\nفه‌رمانده‌ی گشتیی هێزه چه‌كداره‌كانی عیراق ئۆپه‌راسیۆنی سه‌ربازیی (ئیراده‌ی سه‌ركه‌وتن)ی له‌سێ پارێزگای سوننه‌نشینی عیراق ڕاگه‌یاندو به‌یانی ئه‌مڕۆش تانك و زریپۆشه‌كانی سوپا گه‌یشتنه سنوری ئه‌و سێ پارێزگایه.\nبه‌یانی ئه‌مڕۆ عادل عه‌بدولمه‌هدی سه‌رۆك وه‌زیرانی عیراق و فه‌رمانده‌ی گشتیی هێزه چه‌كداره‌كان ده‌ستپێكردنی ئۆپه‌راسیۆنی سه‌ربازیی (ئیراده‌ی سه‌ركه‌وتن)ی له‌پارێزگاكانی (سه‌ڵاحه‌دین، نه‌ینه‌واو ئه‌نبار) ڕاگه‌یاند.\nبه‌گوێره‌ی مێدیای عیراقی، مه‌به‌ست له‌ئه‌نجامدانی ئه‌و ئۆپه‌راسیۆنه له‌ناوبردن و پاككردنه‌وه‌ی ته‌واوی پاشماوه‌ی چه‌كدارانی داعشه له‌سنوری ئه‌و پارێزگایانه.\nعادل عه‌بدولمه‌هدی وتویه‌تی:”سه‌ركه‌وتن به‌سه‌ر تیرۆریستانی داعش به‌ده‌ستده‌هێنین و به‌رده‌وامده‌بین له‌تۆماركردنی سه‌ركه‌وتنه‌كانمان”.\nهاوكات به‌ره‌به‌یانی ئه‌مڕۆ 7ی 7ی 2019، فه‌رمانده‌ی ئۆپه‌راسیۆنه هاوبه‌شه‌كانی عیراق په‌یامێكی بڵاوكرده‌وه‌و ڕایگه‌یاند، “ژماره‌یه‌ك له‌تانك و زریپۆش و چه‌كی قورسی به‌ره‌و سنوریی پارێزگاكانی (سه‌ڵاحه‌دین، نه‌ینه‌واو ئه‌نبار) جوڵه‌یان پێكراوه‌و له‌لایه‌ن فڕۆكه سه‌ربازییه‌كانی هاوپه‌یمانیی نێوده‌وڵه‌تیش پاڵپشتیمان لێده‌كرێت”.\nTags: ئه‌نبارداعش‌سه‌ڵاحه‌دینعادل عه‌بدولمه‌هدی‌عیراقنه‌ینه‌وا\nئەمڕۆ و سبەینێ مووچەی ئەم شوێنانە دابەشدەكرێت


FRI, 1 JUL 2022 16:35 Erbil, GMT +3\nSUN, 15 MAY 2022 15:37 | KDP.info\nسیپان شێروانی، پەرلەمانتاری پارتی لە بەغدا، بە ماڵپەڕی فەرمیی پارتی دیموکراتی کوردستانی ڕاگەیاند: "نوێترین پێشھاتی ڕەوشی عێراق پێشنیاری پەرلەمانتارە سەربەخۆکانە و لە چەند کاتژمێری داھاتوودا پێشنیاری خۆیان دەخەنە بەردەم لایەنە عێراقییەکان، پڕۆژەکەیان بۆ گەیشتنی چوارچێوەی ھەماھەنگی و ڕزگاری نیشتمانی بە ڕێککەوتن لەبارەی پێکھێنانی حکوومەتی نوێی عێراقە و پێشنیاری دیکەش دەبن لە چەند ڕۆژی داھاتوودا.''\nپەرلەمانتارەکەی پارتی دەڵێت: "ھیچ شاندێکی پارتی بۆ دانوستان سەردانی بەغدای نەکردووە، چونکە ئەو ماوەیەی بۆ سەربەخۆکان دیاری کراوە ھێشتا کۆتایی نەھاتووە، چاوەڕێی لایەنەکان دەکەین بۆ دەستپێکردنی دانوستان.''\nلەبارەی پێشنیاری چوارچێوەی ھەماھەنگی، سیپان شێروانی ئاماژەی بۆ ئەوە کرد: "ھیچ پێشنیارێک لەلایەن چوارچێوەی ھەماھەنگییەوە نەکراوە تا ئێمە قسەی لەسەر بکەین، ھەر پێشنیارێک بخرێتە ڕوو ئەوە ھەموو لایەنەکان دەبێت ئاگادار بن و ھیچ پێشنیارێک نەگەیشتووەتە لایەنەکان.''


ئێڵ جی تەلەفۆنی چەماوە بەرهەم دەهێنێت | kurditgroup\nئێڵ جی تەلەفۆنی چەماوە بەرهەم دەهێنێت\nبەڕێوەبەری کۆمپانیای LG بەشی مۆبایل تەلەفۆن [b]یۆۆن بو هیون [/b]لەکاتی نماییشکردنی ئەنجامە ژمێریاریەکانی چارەکی یەکەمی ٢٠١٣ دا وتی، ئێڵ جی سەرقاڵی دروستکردنی مۆبایل تەلەفۆنێکە کە مۆنیتۆرەکەی چەماوەیە و لەجۆری OLED و لە کۆتایی ئەم ساڵدا تەواو دەبێت وات بۆ چارەکی چوارەمی ئەمساڵ.\nمەبەست لەچەماوە بەو واتایە نییە کە مۆنیتۆرەکەی بچەمێتەوە وەکو لە ٢٠١٠ دا رۆژنامەیەکی چەماوەی نماییشکرد، بەڵکو مەبەست لەوەیە مۆنیتۆرەکەی تەخت نییە وەکو تەلەفۆنەکانی تر، هەرچەندە ناوبراو وردەکاری زیاتری دەربارەی ئەم بەرهەمە نەدرکاند، بەڵام هەفتەی ڕابردووە، چەند تەلەفزیۆنێکی چەماوەی نماییشکرد دەتوانن [url=http://www.engadget.com/2013/04/17/lg-curved-oled-launch-second-half-of-2013/]لەم بەستەرە[/url] تەماشای بکەن.\nشایانی ئاماژەپێکردنە LG یەکەم کۆمپانیا نییە لەم بوارەدا و چەند کۆمپانیایەکی تریش بەهەمان شێوە سەرقاڵی ئەم جۆرە بەرهەمەن لەوانە [url=http://www.theverge.com/2013/1/9/3855960/samsung-flexible-oled-phone-prototype-hands-on]سامسۆنگ[/url] لە کۆنفرانسی ساڵانەی CES بەهەمان شێوە تەلەفۆنێکی نماییشکرد، وە کۆمپانیای شارب لە پێش هەمویاندا لەم جۆرە مۆنیتۆرانەی نماییشکردووە.


پەیامی مەلا بەختیار بۆ یوبیلی ئەلماسی حیزبی دێموکرات – کوردستان و کورد\nپەیامی مەلا بەختیار بۆ یوبیلی ئەلماسی حیزبی دێموکرات\nئێستا، کە (٧٥) ساڵ بەسەر دامەزراندنی حیزبی دێموکراتدا تێدەپەڕێ، دەرکەوتوە کە کۆماری ئێسلامی ئێران، نە بە خەباتی چەکداری ڕۆژهەڵاتی کوردستان ناچار کراوە داخوازییە دێموکراسییەکانی گەلانی ئێران جێبەجێ بکا، نە جەنگی(٨)ساڵەی عێراقیش دژی ئێران، حکومەتی شیعەی ئێرانی ڕوخاند. ئەوەتانێ ساڵەهای گەمارۆ سەپێنراوەکانیش دژی ئێران، ئێرانی وەکو دۆخی گەمارۆدانی عێراقی سەردەمی سەدامیش لێ‌نەکردوە. وای دەبینم ئێران کەوتۆتە بەردەم دوڕێیانێک :\n_ یان .. گۆڕینی حکومەتی ئێستای ئێران،\n_ یاخود..چارەسەرکردنی ئاشتییانەی کێشەی کورد و گەلانی دیکەشە.\nئەگەر بەهەڵە نەچوبم، سیاسەتی نێودەوڵەتی و ئیقلیمی و ئێرانی وادەخوێنمەوە سازشێکی نێودەوڵەتی– ئیقلیمی بەڕێوەیە، بۆ ڕێکەوتنێکی ستراتیژی نوێ‌چەشن. جەخت دەکەمەوە ئەگەر بەڵێ -ئەگەر! – پڕۆژەیەکی وابێتە پێشەوە (وەکو ئێستای سووریە – ڕۆژئاوای کوردستان) حەق‌وایە هێزە سیاسییە کوردستانییەکان دەستخەڕۆی دروشمی دوورکوژە نەبن و بە پڕۆژەیەکی ڕیالیستی خۆیان بۆ ئەگەرێکی ئاوها ئامادە بکەن و بەرپرسیارێتیەکە پێکەوە بخەنە ئەستۆ!\nپیرۆزتان بێت ساڵڕۆژە ئەڵماسیەکەتان، بەهیوام لەم ساڵڕۆژەدا هەڵسەنگاندنی هەمەلایەنە، بۆ خەبات و فۆرمیلاکردنی سیاسەتی حیزبی دێموکرات، لەبەر ڕۆشنایی ئەزمونی(٧٥) ساڵەتان بە ڕەخنە لەخۆگرتنیشەوە، بکەنە خەڵات و بەراتی یادەکە.


بەریتانیا پەنابەرانی كورد دەستگیردەكات\nفیدراسیۆنی سەراسەری پەنابەرانی عێراقی ئاشكرایدەكات، بەریتانیا هەڵمەتێكی دەستگیركردنی پەنابەرانی كوردی دەستپێكردووە.\nبەپێی راگەیەندراوێكی فیدراسیۆنی سەراسەری پەنابەرانی عێراق، كە لە میدیاكاندا بڵاوبووەتەوە، حكومەتی بەریتانیا هەڵمەتێكی دەستگیركردنی پەنابەرانی كوردی دەستپێكردووە.\nلەراگەیەندراوەكەدا ئاماژە بۆ ئەوەش كراوە، زیاتر لە 30 پەنابەر كەزۆربەیان هاوڵاتی هەرێمی كوردستان‌و عێراقن پەیوەندیان بەفیدراسیۆنەوە كردووە لەهەریەك لەگرتوخانەكانی (كۆلن برۆك وهارمنسورس) نزیك فڕۆكەخانەی هیسرۆ لەلەندەن بەهۆكارێكی نادیار كۆكراونەتەوە.\nلەبەشێكێتری راگەیەندراوەكەدا هاتووە، ئەم پەنابەرانە لەچەند رۆژی رابردوودا‌و لەكاتی ئیمزای پۆلیسدا دەستبەسەركراون‌و رەوانەی لەندەن كراون، هەروەها زۆربەی ئەو پەنابەرانە ماوەی زیاتر لە 10ساڵ تا 17 ساڵ لەوڵاتی بەریتانیا ژیان بەسەر دەبەن‌و ژن‌و منداڵیان هەیە.\nبەپێی راگەیەندراوەكەی فیدراسیۆنی سەراسەری پەنابەرانی عێراقی، (م.م) یەكێك لەو پەنابەرانەو ئاماژەی بۆ ئەوە كردووە، ماوەی 15ساڵە لە وڵاتی بەریتانیا ژیان بەسەر دەبەم‌و خاوەنی ژن‌و دوو منداڵم، هەروەها پەنابەر(ب.م) خەڵكی كەركوكە وتویەتی، ماوەی 14ساڵە لە وڵاتی بەریتانیام.\n11098 جار خوێندراوه‌ته‌وه\nکۆی سه‌ردان: 16750918


فازیل میرانی: بەبرادەرانی خۆمانم وت كەناڵێك بە كرێبگرین – لڤین پرێس\nسكرتێری مەكتەبی سیاسی پارتی دیموكراتی كوردستان، رایگەیاند لە ماوەی رابردوو بە بەرادەرانی حزبەكەی راگەیاندووە كەناڵێكی عەرەبی بەكرێبگرن و روونیبكەنەوە سونە و شیعە چیان كردووە بۆ گەلی خۆیان تا لە هەڵبژاردن باسی بكەن.\nفازڵ میرانی، لە نوێترین چاوپێكەوتنی تەلەفزیۆنیدا لەگەڵ میدیای حزبەكەی رایگەیاند “لە ماوەی پێشوودا بە برادەرانی خۆمانم وت: با هەندێك پارە كۆبكەینەوە و كەناڵێكی عەرەبی لە بەغداد بەكرێ بگرین، جا دیجلە بێت یان عێراقیە، بچین قسە بۆ گەلی عێراق و سوننە و شیعەكان بكەین”.\nناوبراو وتیشی پێویستە پێیان بڵێین “كێشەی ئێمە وازلێبێنن، ئێوەی چیتان كردووە بۆ گەلی خۆتان بۆ ئەوەی لە هەڵبژاردن باسی بكەن، كاتی ئەوە هاتووە ئێمە لەگەڵ گەلی عێراق قسە بكەین، چونكە ئەم برادەرانەی بەغداد ئێمەیان كردووەتە ئامرازێك بۆ ئەوی ریكلامی هەڵبژاردن بكەن بۆ خۆیان، لە ئێمە دەربچێت هیچی تریان نییە”.\nسكرتێری مەتەبی سیاسی پارتی وتیشی: نابێت هەر موچە لەبەرچاوبگرن و ناكرێت لەبەر موچە واز لەوڵاتەكە بهێنن، كێشەی كورد لەگەڵ بەغداد لە موچە گەورەترە و نابێت تەنها باسی موچە بكەین، كێشەی خاك و نەتەوە لەپێشترە.\nحكومەتی عێراق: كۆتایی ئەم ماگە ڤاكسین دەگاتە عێراق


ناوەندی پێنی کورد بانگەوازیی بۆ یەکڕیزیی و ڕوونەدانی شەڕ دەکات – کوردی – RojNews.News\nناوەندی پێنی کورد بانگەوازیی بۆ یەکڕیزیی و ڕوونەدانی شەڕ دەکات\n06/11/2020 - 10:56:41 am\nناوەندی پێنی کورد بە پێویستی دەزانێت، هەر کەسێک خۆی بە وڵاتپارێز دەزانێت لەم دۆخە هەستیارەدا دەنگی هەڵبڕێت و ڕێگا لە ڕوودانی شەڕ بگرێت، داواش لە هەموو هێز و لایەنەکانی کوردستان دەکات، نەکەونە تەڵە و پیلانی دووژمنانی گەلی کورد و لەڕێی بەرژەوەندییەکانی نەتەوەییان هەنگاو بنێن.\nسەبارەت بەو ئاڵۆزییانەی، کە بەهۆی جوڵەپێکردنی هێزەکانی پەدەکە بۆ هەرێمەکانی گەریلا دروستبووە، ئەمڕۆ کۆمیتەی گشتیی ناوەندی پێنی کورد، پەیامێکی بڵاوکردەوە.\nلە پەیامەکەدا هاتووە:”خەباتی گەلی کورد لە سەد ساڵی ڕابردوودا ئەو ڕاستییەی بۆ هەموو لایەك دەرخستووە کە بەبێ ئاشتیی ناوخۆیی و یەکڕیزیی کورد، گەلی کوردستان بە ئامانجەکانی ناگات، هاوكات ناشتوانێت سوود لەو دەرفەتانە وەربگرێت کە لە ڕۆژهەڵاتی ناوەڕاست هاتوونەتە ئاراوە، نەتەنیا ئەمانە، نەبوونی ئاشتیی نێوخۆیی دەتوانێت دەستکەوتەکانی گەلی کوردیش بخاتە ژێر مەترسیی لەناوچوون”.\nئەوەش هاتووە:”سەرەڕای ئەوەی کە بۆ پێشگرتن لە دووبارەبوونەوەی شەڕی ناوخۆیی، بەسەدان و هەزاران لێدوان و داواکاری لەلایەن کەسایەتیی دڵسۆز، ڕێکخراو و ناوەندەکانەوە دەرچووە، ترسی ئێمە ئەوەیە کە بە ھاندانی دووژمنان، کورد جارێکی تر پەلکێشی شەڕێکی ناوخۆیی و خۆکوژیی ببێتەوە”.\nکۆمیەتەکە، دەشڵێت:”گەلی کورد بۆ مانەوە و بەدەستهێنانی ئازادیی لە هەموو بوارێکدا قوربانی زۆری داوە، ناکرێت ئەوندە بێڕێزیی و کەمتەرخەمی لە بەرامبەر نەتەوەکەماندا بکرێت”.\nهەر لە بەردەوامیی پەیامەکەدا هاتووە:”لەلایەکی ترەوە دەبینین کە بەشێک لە میدیای کوردی کەوتوونەتە خزمەتی بەگوڕکردنی ئاگری ئەم شەڕە و ئەزموونیان لە شەڕی ناوخۆیی جاران وەرنەگرتووە، شەڕێک کە جیا لە ماڵوێرانی و دواخستنی دۆزی نەتەویی گەلی کورد هیچ سوودێکی نەبووە و نییە، بۆیە پێویستە میدیای کوردی هەستیارتر و بەرپرسیارانەتر لەگەڵ دۆخی ئێستای کوردستان مامەڵە بکات و بە هیچ شێوەیەک نەبێتە هۆکاری گەورەکردنی پشێویی و ئاڵۆزیی نێوان پارت و پێکهاتە سیاسی کۆمەڵایەتییەکانی کوردستان”.\nئەوەش هاتووە:”ئەرکی قورسی بڵاوکردنەوەی بیروهزری ئاشتیخوازانە و کولتوری یەکتر قبوڵکردن لە نێو کۆمەڵگادا دەکەوێتە سەرشانی ڕوناکبیر، چاپەمەنی، بەرپرسیار و بەڕێوەبەرەکانیان، بەهەر شێوازێک بێت دەبێت بە بەرپرسیاری و هەستاریی نیشتیمانپەروەرانەوە ڕێکارەکانی دیالۆگ بدۆزرێنەوە و پێش بە براکوژیی و خۆکوژیی بگیرێت”.\nکۆمیتەی گشتیی بەڕێوەبەریی ناوەندی پێنی کورد، هەروەها دەڵێت:”هەر کەسێک خۆی بە وڵاتپارێز دەزانێت پێویستە لەم دۆخە هەستیارەدا دەنگی هەڵبڕێت و ڕێگا بەم ماڵوێرانییە نەدات و لە هەموو هەلومەرجێکدا مافەکانی گەلەکەی بپارێزێت”.\nلە کۆتایی پەیامەکەدا هاتووە:”ئێمە وەکو ناوەندی پێنی کورد، داوا لە هەموو هێز و لایەنەکانی کوردستان دەکەین، کە نەکەونە تەڵە و پیلانی دووژمنانی گەلی کورد و لەڕێی بەرژەوەندییەکانی نەتەوەییان هەنگاو بنێن. پێویستە بزانرێت لە ئەگەری هاتنەئارای شەڕێکی ناوخۆیی هیچ لایەنێک مافدار و براوە نییە و ڕای گشتی هەموو لایەنەکان بە بەرپرسیار و تاوانباری ئەم شەڕە دەزانێت”.\nناوەندی PENی كورد، ڕێكخراوێكی پارێزەری مافی نووسەرانی كوردییە، یەكێكە لەو ١٤٧ ناوەندە نووسەرانەی جیھان كە پێی دەوترێن International PEN، ناوەندی پێنی نێونەتەوەیی لە ساڵی ١٩٢١ دامەزراوە و ناوەندەكەی لە لەندەنی پایتەختی بەریتانیایە، ناوەندی پێنی كورد لە ساڵی ١٩٩٢ لە ئەڵمانیا دامەزراوە، لە كۆنگرەی ٨ بەدواوە كە لە ساڵی ٢٠١٣ لە ئامەدی باكوری كوردستان بەرێوەچوو، ناوەندەكەی گوازراوەتەوە بۆ ئامەد، ناوەندی پێنی كورد، جگە لە نووسەرانی چوارپارچەی كوردستان، نووسەرانی ناوچەكانی قەفقاز و ڕوسیاش لەخۆ دەگرێت.\nهونەرمەندانی بادینان دژی داگیرکاریی و هەوڵی هەڵگیرسانی شەڕی ناوخۆ پەیامێکیان بڵاوکردەوە


کوردیپێدیا - سەرکەوت ڕەشید\n👫 سەرکەوت ڕەشید - سەرکەوت ڕەشید ئەفەندی | پۆل: کەسایەتییەکان | زمانی بابەت: 🏳 کوردیی ناوەڕاست\nلە 11-11-194411-11-1944 لە گوندی قەرەغانقەرەغانی شارۆچکەی جەلەولاجەلەولا لەدایکبووە. تا پۆلی یەکەمی پیشەیی خوێندووە. لە بنەماڵەیەکی نیشمانپەرەوەدا لەدایکبووە و گەورە بووە. باوکی ئەندامی پارتی هیواپارتی هیوا بووە، دواتر ئەندامی پارتی بووە، مامۆستا مەلا حەکیم کە هاوکات ئەندامی پارتی هیوا و هاوڕێی باوکی بووە، ناوی ناوە سەرکەوت. دوای شۆڕشی 14-07-1958 پەیوەندی کردووە بە یەکێتی قوتابیانی کوردستانەوە. ساڵی 1963 بووە بە ئەندامی پارتی دیموکراتی کوردستانپارتی دیموکراتی کوردستان، بە ناوی نهێنی (باز) کار و چالاکی کردووە. لە شۆڕشی ئەیلول دا بەشداری کردووە لە سوپای ڕزگاریدا، کە ئەوکات سامی عەبدولڕەحمانسامی عەبدولڕەحمان بەرپرسی ئەو سوپایە بووە. سەرەتا کۆمەک و خواردنی بۆ هێزی پێشمەرگە دابین کردووە. ساڵی 1969 لە ئەنجامی هێرشی بەردەوامی فڕۆکەکانی سوپای عێراق بۆ سەر سەنگەرەکانی هێزی پێشمەرگە و بۆردومان کردن و شەهیدبوون و برینداربوونی پێشمەرگە و هاوڵاتی سڤیل، توانیویەتی بە ڕەشاشەکەی بەرەنگاری فرۆکەکان ببێتەوە، لە ئەنجامدا یەک لە فڕۆکەکان دەپێکێت و دەکەوێتە خوارەوە بۆ ناو ڕەزەکانی گوندی سەرگەڵووسەرگەڵوو. لە پاداشتی ئەم کارەیدا، شەهید فاخر مێرگەسووریفاخر مێرگەسووری خەڵاتی دەکات و دواتر لەلایەن مستەفا بارزانیمستەفا بارزانیشەوە خەڵات دەکرێت.\nلە 07-10-201007-10-2010 بەهۆی نەخۆشی شێرپەنجەوە لە هەولێرهەولێر کۆچی دوایی کردووە.\n#11-11-1944 | #قەرەغان | #جەلەولا | #پارتی هیوا | #پارتی دیموکراتی کوردستان | #سامی عەبدولڕەحمان | #سەرگەڵوو | #فاخر مێرگەسووری | #مستەفا بارزانی | #07-10-2010 | #هەولێر |\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | بەڕێز (ئاڤێستا سەرکەوت ڕەشید)\n1. 👁 07-10-2010\n2. 👁 11-11-1944\n1. 👁 کۆپتەرێکی سوپای عێراق. لە گوندی سەرگەڵو1969\n📅 رۆژی لەدایکبوون: 11-11-1944\n📅 رۆژی کۆچی دوایی: 07-10-2010 (66 ساڵ)\n⏫ پلەی پارتایەتی: ئەندام\n➕ ئەم بابەتە لەلایەن: (سەریاس ئەحمەد)ەوە لە: Feb 26 2020 6:41PM تۆمارکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Feb 27 2020 1:44PM باشترکراوە\n📷 فایلی وێنە 1.0.1 171 KB Feb 26 2020 6:47PM سەریاس ئەحمەد


!چا و کەوچکە چا | فیزیک\nبابەت / پرسیار و وه‌ڵام / هەمەجۆر\n!چا و کەوچکە چا\nبڵاوکراوەتەوە لە لایەن akam muhammad · 11/11/2014 · Updated 11/11/2014\nلە ئێوارەخوانێکی ماڵی یەکێک لە دۆساتەکانمدا،لە پاش نان خواردن چایان بۆ هێنام،کاتێک چاکەم دەشێواند بە کەوچکەکە هەستم کرد زۆر گەرمە،گەرم تر بوو لە خوودی چاکە! تەنانەت پەنجەمی داخکرد،شتی وا هەرگیز لە ماڵەوە ڕووی نەداوە!! ئایا هۆکارەکەی چیە؟\nئەمە هیچ دیاردەیەکی فیزیایت بیر دەخاتەوە ؟ یان زوو لە دلی خۆماندا ئەلێین: ئەمەش فەشەلی فیزیا!!\nتۆ بلێی فیزیا وەلامی چی بێت؟!! با بزانین:\nدۆستەکەتان بە حساب رێزێکی زیاتری لێگرتون و ویستویەتی میوانداریەکە شیاوتر بکات بۆت، بەلام نەیزانیوە تووشی سەر ئێشەو پەنجە داخ بوونت ئەکات!کەرەستە ی گرانبەهای بەکار هێناوە کە جیاوازە لە کەرەستەی ماڵی خۆتان، رەنگە جۆرێک بێت لە زیو، لە کاتێکا کەرەستەکەی مالێ خۆتان تەنها لە پۆلا(ستیل) درووست کراواە کە بە مادەی دژە ژەنگ ڕووپۆش کراوە. زیوێک کە عەیارەکەی لەسەرەوە بێت ئەوا زیوێکی خاوێنە (pure )، یان بە دەربرینێکی وردتر و زانستیانە تر ٪٩٥ زیو لە ناو هەموو کانزاکانی دیکەدا بە گەیەنەرێکی باشی گەرمی دا دەنرێت(Thermal Conductor)، ئەگەر بنچینەکانی گەرمیت وەرگرتێب لە تاقیگەی گەرمی ئەوا گوومان لەوەدا نیە کە مامۆستاکەت هەر زوو ئەوەی بە گوێدا داویت کە توانای گەیاندنی مادە بۆ گەرمی لە مادەیەکەوە بۆ دانەیەکی تر ئەگۆرێت ،کە یەکێک لە هۆکارە سەرەکیەکانی درووست کردنی ئەم جیاوازیە بریتیە لە جۆر و سروشتی مادەکە، جۆر و سروشتی مادەکە چۆن؟\nهەر مادەیەک هەستیاریەکی تایەبەتی خۆی هەیە بۆ گەرمی ،واتا مادە هەیە زیاتر هەستیارە بۆ گەرمی و گواستنەوەی گەرمی کە پێی دەترێت (specific heat capacity )، گرنگە ئەوەش بزانین گەر ئەشیزانین لە بیری نەکەین کە: گەرمی هەمیشە لە شوێنێكەوە کە پلەی گەرمی بەرزە دەروات بۆ شوێنێک کە پلەی گەرمییەکەی نزمە، بەڵام دەبێت ئەوەش بە مەرج لە مێشکی خۆماندا دابنێین کە دەبێت ڕێگایەک هەبێت بۆ گواستنەوەی،روونتر بلێین واتە: ( Convection,Conduction and Radiation)، و زیویش شاڕێیەکی زۆرباش بۆ گەرمی دابین دەکات. واتا تەواوی ئەو ئیشەی کە کەوچکەکە ئەنجامی ئەدات بریتیە لە گواستنەوەی گەرمی چاکە بۆ شوێنێکی فێنکتری ژوورەکە، وپاشان کە دەستان پێوەگرت دەیگوازێتەوە بۆ پەنجەتان. خوودی کەوچکەکە لە کاتی گواستنەوەی گەرمیدا گەرم دەبێت-دەگاتە هەمان پلەی گەرمی چاکە، هەرچەندە کە ئێوە هەست دەکەن گەرمترە لە خودی چاکە،بەلام وا نیە بەلکوو پلەی گەرمیەکە هاوسەنگ دەبێت (Thermal Equilibruim )،بەلکو تەنها هۆکارەکەی ئەوەیە کە گەرمیەکە بە خێراییەکی زیاتر دەگوازرێتەوە بە بەراورد لەگەڵ پۆڵا( ستیل)ەکەدا بە جۆرێک کە هەستە دەمارەکانت(Sensory Neurons ) توانای ئەو گۆرانە خێرایەیان نیەوهەر بۆیە هزری تۆ لەو ماوە کورتەدا تەنها فریای ئەوە ئەکەوێت وای لێک بداتەوە کە کەوچکەکە گەرمترە لە خوودی چاکە ! ، خێرای گواستنەوەی گەرمی لە زیودا پێنج جار زیاترە لە خێرای گواستنەوەی گەرمی لە پۆڵادا .\nئامادەکردنی : ئاکام محمد\nby muhsin burhan · Published 16/11/2015 · Last modified 17/11/2015\nئاینشتاین چیمان پێ دەڵێت لەبارەی پەروەردەوە؟\nby موحەمەد عوسمان · Published 12/09/2016\nNext story هه‌نگاوێکی گه‌وره و مێژوویی له بۆشایی دا: بۆ یه‌که‌م جار نیشتنه‌وه‌ی ڕۆبۆتێک له سه‌ر کلکدارێک\nPrevious story لەوانەیە بۆزۆنی هیگز تا ئێستا نەدۆزرابێتەوە\nپوختەیەک لە تیۆرییەکانی ئالبێرت ئانیشتاین\n9 کانونی یەکەم , 2015\n(ئیسحاق نیوتن (بەشی سێیەم\n25 تەموز, 2016


کۆبوونەوە سیاسییەکان لە هەرێم و عێراق چڕ بوونەتەوە – کوردی – RojNews.News\nکۆبوونەوە سیاسییەکان لە هەرێم و عێراق چڕ بوونەتەوە\n28/02/2020 - 9:34:14 pm\nچوؤرشەممە, 29 أغس 2018 – 07:52 ڕۆژنیوز – دانا عومەر\nلە دواى ئەنجامدانى هەڵبژاردنى ئەنجومەنى نوێنەرانى عێراق، بەرپرسانى ئەمریکى و ئێرانى لە عێراق چەندین دانوستانیان لەگەڵ لایەنەکەکانى هەرێمى کوردستان و عێراق ئەنجام داوە، لەوبارەیەوە ڕۆژنامەنووس و چاودیری سیاسیی، کەمال ڕەئوف بۆ ڕۆژنیوز دەدوێت.\nبرێت مەکگۆر، نوێنەرى سەرۆکى ئەمریکا بۆ شەڕى دژى داعش، لەگەڵ دۆگڵاس سلیمان باڵیۆزی ئەمەریكا لە عێراق و ستیڤ فاگین كونسوڵی ئەمەریكا لە هەولێر، ڕۆژی ٢٠ى ئەم مانگە، سەردانى مەسعود بارزانیان کردووە لە سەلاحەدین پیرمام، باسيان لە پێکهێنانى حکومەتى نوێى عێراق کردووە لەگەڵ گۆڕانکارییە سیاسییەکانى ناوچەکە، بەبێ ئەوەی ناوەڕۆکی باسەکە ئاشکرابکەن.\nهەروەها ڕۆژی ٢٧ى ئەم مانگە شاندێکى هاوبەشی لیستی (سائیرون و نەسر و حیكمە و وەتەنی) سەردانى مەسعود بارزانییان کردووە لە سەڵاحەدین و باسيان لە پێکهێنانى حکومەتى نوێى عێراق کردووە، هەمان شاند لەگەڵ یەکێتى کۆ بوونەتەوە.\nسەردان و کۆبوونەوەکانى ئەمریکا لەگەڵ لایەنەکانى هەرێمى کوردستان و عێراق بە ئاشکرا دەکرێت، بەڵام بەرپرسانى ئێرانى بە نهێنى لەگەڵ لایەنەکاندا کۆدەبنەوە.\nکۆبوونەکانى ئەمریکا و ئێران لەگەڵ لاینەکاندا دوو هۆکارى سەرەکى هەیە، یەکەم بۆ ئەو ئاڵۆزییە سیاسییە دەگەڕێتەوە کە لە نێوان ئەمریکا و ئێراندا ڕوویداوە، ئەمریکا دەیەوێت لایەنە عێراقییەکان و لایەنەکانى هەرێمى کوردستان بەلاى سیاسەتەکانى خۆیدا ڕبکشێت و وابکات کە حکومەتى نوێى عێراق و دەسەڵاتى عێراقى و هەرێمى کوردستان پشتگیرى سیاسەتەکانى ئەمریکا بکەن دژى ئێران، هەروەها ئێرانیش دەیەوێت بەهەمان شێوەى ئەمریکا لایەنە عێراقییەکان والێبکات پشتگیرى سیاسەتەکانى بکەن.\nکەمال ڕەئوف پێى وایە، کە ئێران دەیەوێت عێراق و هەرێمى کوردستان وەک دەروازەیەک بەکار بهێنێت بۆ بێکاریگەرکردنى سزاکانى ئێران لە سەرى و لەڕێگەى سنوورەکانییەوە پێداویستییە ئابورییەکانى دابین بکات، ئەمریکاش دەیەوێت ئەو دەرفەتە بە ئێران نەدرێت کە لەڕێگەى عێراقەوە کاریگەرى سزاکانى لەسەر ئێران سوک بکرێت.\nناوبراو پێشى وایە، کە ئەمریکییەکان لەبەر ئەوەى دۆستایەتییان لەگەڵ لایەنە عێراقییەکاندا پێش بخەن دەستیان بە دانوستان و نزیک بوونەوە لەگەڵ لاینەکاندا کردووە، بەئامانجى ئەوەى گەرەنتى سەرکەوتنى سیاسەتەکانیان بکەن دژى ئێران و ئەو سیاسەتانەى کە لەم ناوچەیەدا دەیانەوێت پیادەى بکەن.\nهۆکارى دووهەمى کۆبوونە سیاسیەکانى ئێران و ئەمریکا، لەگەڵ لایەنەکانى عێراق بۆ پێکهێنانى حکومەتى نوێى عێراق دەگەڕێتەو بۆ ئەوەی کە لەماوەیەکى نزیکدا دەبێت پێک بهێندرێت.\nبە وتەی کەمال ڕەئوف “ئەمریکا پشتگیرى کوتلەکانى سائیرون و نەسر و هاوپەیمانەکانیان دەکات، بۆیە داواش لە لایەنەکانى هەرێمى کوردستان کردووە کە پشتگیرى ئەو بەرەیە بکەن بۆ پێکهێنانى حکومەت”.\nکەمال ڕەئوف ئێرانی بە پشتیوانی مالیکى و تەیارى حیکمە دەزانی و وتیشی “ئێران دەیەوێت لایەنەکانى هەرێمى کوردستان پشتگیرى ئەو دوو لایەنە بکەن بۆ ئەوەى حکومەتى نوێى عێراق پێک بهێنن”.\nناوبراو پێشى وایە، کە هۆکارى سەردانکردنى بارزانى و کۆبوونەوە لەگەڵیدا، بۆ ئەوە دەگەڕێتەوە کە هەریەک لە ئەمریکا و ئێران دەیانەوێت بەلاى خۆیاندا ڕایبکێشن بۆ ئەوەى پشتگیرى زیاتر بۆ سیاسەتەکانیان کۆ بکەنەوە.\nهەرچەند کۆبوونەوە سەردانە سیاسییەکان بەردەوامە، بەڵام تاوەکو ئێستا دیار نییە ئەو حکومەتەى داهاتووى عێراق کە پێک دێت حکومەتێکى لایەنگرى کام لە ئەمریکا و ئێران دەبێت، هەروەها دیار نییە کە ڕۆڵى عێراق چى دەبێت لە کاریگەرى سزاکانى ئەمریکا لەسەر ئێران کە بڕیار وایە لە مانگى ١١ى ئەمساڵدا بەسەر ئێرانیدا بسەپێنێت.\nدەکرێت بپرسین ئایا ڕۆڵى کورد چییە لەو هاوکێشە و جوڵە سیاسیانەدا؟، ئایا کورد دەتوانێت پێگەى خۆى بەکار بهێنێت بۆ دەستکەوتنى ماف و بەجێهێنانى داواکارییەکانى!؟.\nکەمال ڕەئوف، لەو بارەیەوە دەڵێت، کە کورد لە عێراقدا خاوەنى نزیکەى ٦٠ کورسى پەرلەمانییە، ئەوەش وای لێدەکات پێگەو قورساییەکى هەبێت بۆ پێکهێنانى حکومەتى نوێى عێراق، بێجگە لەوە کورد ناوچەیەکى جوگرافى گرنگى لەبەردەستدایە لە عێراقدا، هەموو ئەوانە وادەکەن ئەگەر بتوانێت باش بەکارى بهێنێت پێگەو قورسایى خۆى لە ساحەى سیاسیدا بەهێز بکات.\nناوبراو پێى وابوو، کە کورد نەیتوانیووە یارى سیاسى بەهێز بکات لە هاوکێشە سیاسییەکاندا، ئەوەش بەهۆى نەبوونى یەکڕیزى سیاسى و نەبوونى ئەقڵێکى سیاسى بەهێزەوە لە هەرێمى کوردستان.\nگەنجێک لە ڕووداوێکدا گیانی لەدەستدا\nنێروەیی: تەنیا ئۆجالان دەتوانێت کێشەکان چارەسەربکات


ئیبراهیمۆڤیچ بێدەنگی دەشکێنێت باسی شەڕە جنێوەکەی خۆی و لۆکاکۆ دەکات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/سێریا ئەی/ئیبراهیمۆڤیچ بێدەنگی دەشکێنێت باسی شەڕە جنێوەکەی خۆی و لۆکاکۆ دەکات\nئیبراهیمۆڤیچ بێدەنگی دەشکێنێت باسی شەڕە جنێوەکەی خۆی و لۆکاکۆ دەکات\nیاریگا سپۆرت 2021/01/27\nزڵاتان ئیبراهیمۆڤیچ بێدەنگی دەشکێنێت و بۆیەکەمجار باسی شەڕە جنێوقەکانی خۆی و لۆکاکۆ دەکات.\nزڵاتان ئیبراهیمۆڤیچ هێرشبەری سویدی ئەیسی میلانی ئیتاڵی کە لە یاریی چارەکی کۆتایی جامی ئیتاڵیا بەرامبەر ئینتەر میلان لەگەڵ رۆمێلۆ لۆکاکۆ شەڕیان کرد و دواتر بە کارتی سوور کردە دەرەوە، لە تویتەر روونکردنەوەی لەبارەی قسەکانی داوە کە ئیبرا بەکارهێنانی وشەی رەگەزپەرستی تۆمەتبار دەکرێت.\nئیبرا نووسیویەتی ‘لە جیهانی ئیبراهیمۆڤیچدا هیچ شوێنێک بۆ رەگەزپەرستی نییە، ئێمە هەموومان بەیەکەوە لە هەمان پێشبڕکێ داین و یەکسانین، ئێمەی یاریزانان بەشێکمان لە بەشێکمان باشترین’.\nدوای ئەوەی لۆکاکۆ و ئیبراهیمۆڤیچ بووە شەڕیان میدیاکانی ئیتاڵیا وایان بڵاوکردەوە، لۆکاکۆ جنێوی بە ئیبرا و هاوژینەکەی داوە و ئیبراش قسەی بە خۆی و دایکی گوتووە و دنەگۆی ئەوەش هەبوو زڵاتان وشەی رەگەزپەرستی بەکارهێنا بێت.


خۆڵبارین به‌م ئامێرانه دروست ده‌كرێت؟\nبەوردی و بە بەڵگەوە ئەم ڤیدیۆیە چیە و کوێیە..؟ کێ لە پشت بڵاوکردنەوەی ئەم چەواشەکاری و درۆیانەوەیە كه له تۆڕه كۆمه‌ڵایه‌یه‌كان بڵاوده‌كرێنه‌وه؟ لوقمان حەوێز ئه‌ندامی کۆمەڵەی گەردوونناسی تێکساس له‌م بابه‌ته‌دا وه‌لامی ئه‌م پرسیارانه ده‌داته‌وه.\nئه‌م پسپۆڕه ده‌ڵێت" لەم چەند ڕۆژەی ڕابردو دەیەها کەس ئەم کلیپەی بۆ ناردوم کە بە جۆرەها شێوە بە زمانی عەرەبی و کوردی دۆبلاژ کراوە، چەند ڕۆژێکیشە لە لاپەڕەکانی سۆشیال میدیا بڵاودەکرێتەوە و ئیدیعای ئەوە دەکات کە ئێرە شوێنێکی سەر سنوری عێراق و سعودیەیە، گوایە ئەم خۆڵبارینانەی عێراق و کوردستان دەستکردن و ئەم ماشێنانەش لە پشت ئەو کارەن، بێ گومان من وەڵامم دانەوە و ووتم ئەمە دورە لە ڕاستیەوە، بەڵام دوای بەدواداچوونم ئەم ڕاستیانەی خوارەوەم بۆ دەرکەوت:"\nبە بەڵگەوە بۆم دەرکەوت ئەم ئیدیعایە دورە لە ڕاستی و تەنیا بۆ چەواشەکاریە، ئەم شوێنەش عێراق نیە و ئەم ماشێنانەش هیچ پەیوەندیەکیان بە خۆڵبارینی عێراق و کوردستانەوە نیە، ئەم ڤیدیۆیە هی کەناڵێکی یوتیوبە بە ناوی Agroband.Oficial کە بە زمانی پورتگالی ڤیدیۆکانی بڵاو دەکاتەوە دەربارەی مه‌كینه کشتوکاڵیه‌كان، ئەم مه‌كینانه‌ش هی دروێنەن و لەم کلیپەش دروێنە دەکەن، ئەم شوێنەش ووڵاتی بەرازیلە و کلیپەکە دەگەڕێتەوە بۆ ساڵی 2019، .\nکێ لە پشت بڵاوکردنەوەی ئەم درۆ و چەواشەکاریەیە..؟\nئەم ڤیدیۆیە بۆ یەکەمجار لە بەرواری 2022/3/12 هاوڵاتیه‌ك له‌ڕێی ئینتەرنێت بڵاوی کردەوە، ئەو ووتی ئەمە سنوری عێراق سعودیەیە و خۆڵبارینەکانی عێراق دەستکردە و لێرەوە سەرچاوەی گرتووە، دواتر ژماره‌یه‌ك پەیجی عەرەبی عێراقی ئەم کلیپەیان وەشاندەوە و هەریەکە بە شێوازی خۆی دۆبلاژی کرد و هەموویان هەمان ئیدیعایان بۆ ئەم کلیپە کرد، بەداخەوە سێ چوار ڕۆژیشە کۆمەڵێک پەیجی کوردی و کەسایەتی کوردیش کە نامەوێت ناویان بهێنم هەموویان هاتن ئەم کلیپەیان بڵاوکردەوە، هەندێکیان تەنیا بۆ لایک و کۆمێنت ئەویان کردوە، بەڵام بەداخەوە هەندێکیشیان بە پاڵنەری سیاسی و ئایدیۆلۆژی و بە مەبەست ئەوە دەکەن و یەکەمجاریشیان نیە.\nلە کۆتاییدا ئه‌م پسپۆڕه ده‌ڵێت" تۆڕی ئینتەرنێت بەتایبەتیش سۆشیال میدیا و یوتیوب بووە بە زبڵخانەیەکی گەورە و پڕە لە هەواڵی هەڵبەستراو و درۆ، پێویستە لە زانیاریەکان ورد ببنەوە و ئەگەر لە سەرچاوەیەکی متمانەپێکراو و ڕەسەن نەبوو هەر لەخۆتانەوە بڕوای پێ مەکەن."


هەمەڕەنگ – پەڕە 11 – Knwe.org\nسەرەکی » هەمەڕەنگ (پەڕە 11)\n20/08/2019\tمانشێت, هەمەڕەنگ سەرنج جێ بهێڵە\nهونەرمەند و شارەزای مەقامات «میقداد محەمەد» كۆچی دوایی كرد\n20/08/2019\tهەمەڕەنگ سەرنج جێ بهێڵە\nنووسینگەی كەركوك، هێمن ئەحمەد سەرلەبەیانی دوێنێ 19/8/2019، هونەرمەند‌و شارەزا لەبواری مەقامات مامۆستا «میقداد محەمەد» لەتەمەنی 79 ساڵیدا بەهۆی نەخۆشییەوە لەماڵەكەی خۆی لەگەڕەكی ئیسكانی شاری كەركوك كۆچی دوایی كرد، دواتر بەئامادەبوونی هونەرمەندان‌و هاوڕێیانی، تەرمی مامۆستا میقداد لەگۆڕستانی شێخ محێدین بەخاك سپێردرا. مامۆستا میقداد محەمەد فێرگەی مەقاماتی كوردی بوو لەكەركوك‌و ئەندامی دەستەی دامەزرێنەری ناوەندی عەلی مەردان بوو، ئەو هونەرمەندە خزمەتێكی زۆری بەبواری ...\n19/08/2019\tهەمەڕەنگ سەرنج جێ بهێڵە\nکۆڕی ناساندن و واژۆکردنی کتێبی (یار و دیار) بەڕێوەچوو لەبەردەوامی ئەو کۆڕانەی ساڵۆنی کوردستانی نوێ رێکیاندەخات، سەعات 10.30ی سەرلەبەیانی دوێنێ 18/8/2019 ساڵۆنی کوردستانی نوێ کۆڕی ناساندن و واژۆکردنی کتێبی (یار و دیار) لە نووسینی جەمیل مەلا قەرە رێکخست. کتێبەکە کۆمەڵێک بابەتە دەربارەی فەرهەنگی کوردستان لەئێران و تۆران، لەخانەقینەوە تا لاچین و کتێبەکە یەکێکی ترە کە بڵاوکراوەکانی رۆژنامەی کوردستانی نوێ. لەکۆڕەکەدا ...\nهه‌ژار زه‌هاوی وه‌ك ژه‌نیاری میوان له‌گه‌ڵ گروپی به‌ناوبانگی جیهانی (عه‌لی فا) ده‌گه‌ڕێته‌وه بۆ ئێران و كۆنسێرتێكی ناوازه له‌تاران ساز ده‌كات و بڕیاره ئه‌و كۆنسێرته له‌زۆربه‌ی شاره‌كانی ئه‌و وڵاته نمایش بكرێت. ڕۆژی (6ی ئۆگه‌ستی 2019) له‌هۆڵی به‌ناوبانگی تاران (ته‌لاری وه‌حده‌ت) هه‌ژار زه‌هاوی میوزیسانی كوردو له‌كوردستانه‌وه وه‌ك ژه‌نیاری میوان به‌شداری له‌پرۆژه‌ی گروپی عه‌لی فا كرد كه پرۆژه‌كه میوزیكی جۆراوجۆر له‌خۆده‌گرێت و چه‌ندین ...\n18/08/2019\tهەمەڕەنگ سەرنج جێ بهێڵە\nلەڕۆژانی رابردوودا به‌ڕێوه‌به‌رێتى گشتى رۆشنبیرى و هونه‌رى گه‌رمیان، پیشانگەیه‌كى فۆتۆگرافى بۆ هونه‌رمه‌ند عه‌لى ئه‌ركه‌دى كردەوە. پیشانگەکە له‌یادى تاوانى کۆمەڵکوژی دژ به‌هاووڵاتیانى ئێزدى کرایەوەو تێیدا زیاتر له 30 فۆتۆ نمایشكران کە تایبه‌ت بوون به كۆمه‌ڵكوژى و ئه‌و تاوانه‌ى له‌لایه‌ن رێكخراوى داعشه‌وه به‌رامبه‌ر به هاووڵاتیانى ئێزدى له شنگال ئه‌نجامدراو هه‌زاران هاوڵاتی تێدا كوژران و بێ سه‌روشوێنكران و رفێندران.\n09/08/2019\tهەمەڕەنگ سەرنج جێ بهێڵە\nئاژانسه‌كان تۆنی مۆریسۆن، خاوه‌نی رۆمانی شینترین چاو كه یه‌كه‌م خاتوونی ره‌شپێسته خه‌ڵاتی نۆبڵی بواری ئه‌ده‌بی به‌ده‌ست هێنابێت، رۆژی سێ شه‌ممه‌ی رابردوو له ته‌مه‌نی 88 ساڵیدا كۆچی دوایی كرد. كه‌س‌و كاری خاتوو تۆنی له به‌یاننامه‌یه‌كدا سه‌باره‌ت به كۆچی ئه‌و ئازیزه‌یان رایانگه‌یاند، ئه‌گه‌رچی له‌ده‌ستدانی تۆنی ئازارێكی قورسه، به‌ڵام دڵیان به‌وه خۆشه كه به‌شی خۆی ژیاوه‌و ژیانێكی جوانیشی هه‌بوو، له هه‌موویشی گرنگتر ئه‌وه‌یه ...\nبی بی سی په‌یمانگای سه‌رچاوه سروشتییه‌كانی جیهان له واشنتۆن راپۆرتێكی نوێی له باره‌ی به‌كارهێنانی ئاوی سازگار له‌سه‌ر زه‌وی بڵاو كردۆته‌وه‌و تیایدا هاتووه، به‌هۆی زۆربوونی ژماره‌ی دانیشتوانی سه‌رزه‌وییه‌وه به‌كارهێنانی ئاوی سازگار له راده‌به‌ده‌ر زیادی كردووه‌و 400 ناوچه له سه‌رتاسه‌ری جیهان كێشه‌ی له‌و رووه‌وه كێشه‌ی بۆ دروست بووه. له‌و راپۆرته‌دا ئاماژه بۆ ئه‌وه‌ش كراوه، به‌هۆی كه‌میی ئاوی خواردنه‌وه‌وه مه‌ترسی ئه‌وه له ئارادایه ...\nروسیا توده‌ی جێنیفه‌ر لۆپێزی گۆرانبێژی به‌ناوبانگی جیهانی هه‌فته‌ی رابردوو ئاهه‌نگێكی تایبه‌ت‌و پڕ جۆش‌و خرۆشی له مۆسكۆی پایته‌ختی روسیا پێشكه‌ش كرد، ئاهه‌نگه‌كه‌ش له چوارچێوه‌ی گه‌شتێكی هونه‌ری خۆیدایه به جیهاندا كه ناوی ناوه ئیتس مای پارتی. له‌و ئاهه‌نگه‌دا جێنیفه‌ر چه‌ند گۆرانییه‌كی هه‌ڵبژارده‌ی پێشكه‌ش كرد، كه جێگه‌ی سه‌رنج‌و په‌سه‌ندی هه‌وادارانی خۆی بوون، وه‌ك نه‌ریتی هه‌میشه‌ی خۆیشی ئاهه‌نگه‌كه‌ی به كۆمه‌ڵێك سه‌مای جوان‌و جۆراوجۆر رازانده‌وه. ...\nچەند بەرهەمێک تۆمار دەكەن\n07/08/2019\tهەمەڕەنگ سەرنج جێ بهێڵە\nهەردوو هونەرمەند رێبین جەمال و دەرباز شێرزاد پێكەوە چەند بەرهەمێكی هونەریی هاوبەش تۆمار دەكەن. لەوبارەیەوە هونەرمەند ڕێبین جەمال ڕایگەیاند:لەئێستادا لەگەڵ هونەرمەند دەرباز شێرزاد چەند بەرهەمێكمان تۆمار كردووە كە لە 11 بەرهەم پێكهاتووە. وتیشی: بەرهەمەكە لەستۆدیوی كامكاران لەگەڵ گرووپی ئۆكسترای كامكاران لەتاران كاری تۆماركردنی دەنگی بۆ جێبەجێکراوەو لەماوەیەكی نزیكدا كاری وێنەگرتن بۆ بەرهەمێكیان دەکەین بەناوی دایك. وتیشی: من وەكو موزیسیان و ...\nهەولێر، پیشانگەیەكی وێنەیی كرایەوە\nلە رۆژانی رابردوو لە هۆڵی میگا مۆڵ لەهەولێر، پیشانگایەكی تایبەتی خاتوو ئەنووك ئەحمەدی مەلا كرایەوەو تێیدا 50 وێنە نمایشكرا كە بەرهەمی دوو ساڵی ئەم خاتوونە بوون. دەربارەی پیشانگەکەی ئەنووك ئەحمەدی مەلا وتی: من خوێندكاری قۆناغی چواردەم لەشاری مەرید لەئیسپانیا، هەر لەمنداڵییەوە ئارەزووی وێنەكێشانم هەبووەو بەهاوكاریی دایكم پەرەم بەم هونەرە داوە. وتیشی: ساڵی پار لەئیسپانیا پیشانگەیەكم كردەوە، ئەمساڵیش كە گەڕاوینەتەوە بۆ ...\nلاپەرە 11 لە 133« سەرەتا...«910111213\t»\t203040...کۆتا »


سێ ڕابەری یەکێتی ئەوروپا سەردانی کیێڤ دەکەن\nی مانگی سێ ١٥, ٢٠٢٢\nسەرۆک وەزیرانی سێ وڵاتی ئەندام لە یەکێتی ئەوروپا سەردانی کیێڤ دەکەن، ئەمەش یەکەمین سەردانی ڕابەرانی بیانییە بۆ ئۆکرانیا لە دوای ئەوەی ڕووسیا داگیرکارییەکەی لەو وڵاتە دەستپێکرد.\nسەرۆک وەزیری چیک پیتر فیالا و سەرۆک وەزیری پۆڵەندا ماتەیوش مۆرۆڤسکی سەردانەکەیان ڕاگەیاند و وتیان پێکەوە لەگەڵ سەرۆک وەزیری سلۆڤینیا جانێز جانسادا لەگەڵ سەرۆکی ئۆکرانیا ڤلۆدیمیر زێلێنسکیدا کۆدەبنەوە. ئۆفیسەکەی زێلێنسکیش هەواڵەکەی پشتڕاست کردەوە.\nفیالا وتی " مەبەست لە سەردانەکە پشتڕاستکردنەوەی پشتیوانی جێگیریی تەواوی یەکێتی ئەوروپایە بۆ سەروەری خاک و سەربەخۆیی ئۆکرانیا." وتیشی سێ ڕابەرەکە کۆمەڵێک پشتیوانی بەرفراوان پێشکەشی ئۆکرانیا دەکەن.\nمایکڵ دووارزاکی یاریدەدەری سەرۆک وەزیری پۆڵەندا ماتەیوش مۆرۆڤسکی بە ڕۆژنامەنووسانی وت شاندەکە لە سنووری نێوان پۆڵەندا و ئۆکرانیا پەڕیونەتەوە و بە شەمەندەفەر بەرەو کیێڤ دەڕۆن، مۆرۆڤسکی ئەم سەردانەشی بە ئەرکێکی مێژوویی ناودێر کرد.\nمۆرۆڤسکی وتی " ئەوە ئەرکی ئێمەیە لەو شوێنەدا بین کە مێژوو دروست دەبێت، چونکە ئەمە سەبارەت بە ئێمە نیە بەڵکو سەبارەت بە داهاتووی منداڵەکانمانە کە شایستەی ئەوەن لە جیهانێکدا بژین کە چەوساندنەوەی تیادا نەبێت."\nسێ ڕابەرەکە دەگەنە کیێڤ لەکاتێکدا شارەکە هێشتا لەژێر بۆردومانەکانی ڕووسیادایە و نزیکەی نیوەی 3.4 ملیۆن دانیشتووەکەی شارەکەیان جێهێشتووە و زۆرێکیشیان وێستگەکانی ژێرزەوییان کردووە بە پەناگەی خۆیان و شەوان تیایاندا دەمێننەوە.\nبەرەبەیانی ڕۆژی سێشەممە دوو تەقینەوەی بەهێز کیێڤی هەژاند، تیمەکانی فریاکەوتنی خێرا وتیان دوو کەس گیانیان لەدەستداوە کاتێک بینایەکی نیشتەجێبوون کراوەتە ئامانج.


👫 Pîremêrd کەسایەتییەکان\n📅 کاتی تۆمارکردن Mar 6 2015 10:58PM\n👁 ئەم بابەتە 14,592 جار بینراوە\n...Di sala 1867yan de li Silêmaniyê tê dinê. Di pa [ زۆرتر... 👁] ✖ ✖ 0 0 ✔ 94% ✍ هـ.ب. 3/6/2015 10:58:55 PM\n📅 کاتی تۆمارکردن Jan 27 2022 10:04AM\n👁 ئەم بابەتە 329 جار بینراوە\nPîremêrd ya da Tevfik Mahmut Hamza (1867-1950), Kü [ زۆرتر... 👁] ✖ ✖ 0 1 ✔ 99% ✍ س.ک. 1/27/2022 10:04:35 AM\n👫 پیرەمێرد کەسایەتییەکان\n📅 کاتی تۆمارکردن Nov 7 2008 9:01AM\n👁 ئەم بابەتە 232,249 جار بینراوە\nژیاننامە تۆفیق مەحموود هەمزە ناسراو بە پیرەمێرد و [ زۆرتر... 👁] ✖ ✖ 10 186 ✔ 99% ✍ هـ.ب. 11/7/2008 9:01:03 AM\n📕 دوانزە سوارەی مەریوان پەڕتووکخانە\n📅 کاتی تۆمارکردن Aug 15 2013 9:10PM\n👁 ئەم بابەتە 22,159 جار بینراوە\nداستانێکی مێژوویی کوردە پیرەمێرد چاپی سێیەم 1983 [ زۆرتر... 👁] 📕 ✖ 0 1 ✔ 99% ✍ هـ.ب. 8/15/2013 9:10:03 PM


CHRA.TV - 50 وڵات بەرهەمەکانیان بۆ فیستیڤاڵی فیلمی منداڵان و مێرمنداڵانی ئێران رەوانەکردووە\nئامادەبووانى ئێستا 180 میوان\n50 وڵات بەرهەمەکانیان بۆ فیستیڤاڵی فیلمی منداڵان و مێرمنداڵانی ئێران رەوانەکردووە\nمەنسوور جیهانی ـ کۆنگرەی رۆژنامەوانی 30مین خولی فیستیڤاڵی نێودەوڵەتی فیلمی منداڵان و مێرمنداڵانی ئێران لە شاری تارانی پێتەختی ئێران بەڕێوەچوو.\n"عەلیرەزا رەزاداد" بەرپرسی 30مین خولی فیستیڤاڵی نێودەوڵەتی فیلمی منداڵان و مێرمنداڵانی ئێران لە کۆنگرەی رۆژنامەوانیدا کە ڕۆژی شەمە 24ی جوونی ٢٠١٧ لە مۆزه‌خانه‌ی ئێران له شاری تارانی پێتەختی ئێران بەڕێوەچوو، سەبارەت بە ئەندامانی لێژنەی دادوەرانی ئەم فیستیڤاڵە گوتی: ئەندامانی لێژنەی دادوەرانی بەشی پێشبڕکێی "سینەمای ئێران" بریتین لە: "غوڵامڕەزا ئازادی"، خاتوو "مەرزییە بۆروومەند"، "کەماڵ تەبریزی"، خاتوو "پووران درەخشەندە"، "رەسووڵ سەدر عاملی" و "رەزا مەقسوودی" و ئەندامانی لێژنەی دادوەرانی بەشی پێشبڕکێی "بەرهەمە سینەماییە نێودەوڵەتییەکان" بریتین لە: "کەیوومەرس پوورئەحمەد"، خاتوو "رۆئیا تەیمووریان"، "بێهرووز شوعەیبی"، "عەلیرەزا خەمسە" و "وەحید نیکخواە ئازاد" و هەروەها ئەندامانی لێژنەی دادوەرانی بەشی پێشبڕکێی فیلمە ئەنیمەیشنییەکانی "سینەمای ئێران"یش بریتین لە: خاتوو "مەهین جەواهریان"، "ئەمیر محەمەد دەهێستانی"، "رەوانبەخش سادقی"، "بەهرام عەزیمی" و "عەلیرەزا گوڵپایگانی".\nگوتیشی: ئەندامانی لێژنەی دادوەرانی بەشی پێشبڕکێ کورتە فیلمەکانی "ئیسفا" لە ئەستۆی "پەیمان نەهان قودرەتی"، "مورتەزا علی عەباس میرزایی" و "کاوە مەزاهیری" و هەروەها ئەندامانی لێژنەی دادوەرانی "یۆنیسێف" بریتین لە: خاتوو "مەهتاب کەرامەتی"، خاتوو "بەهارە یەگانە فەرد" و خاتوو "بەهارە ئەندیشە راد".\nرەزاداد بە ئاماژە بە بەشی دادوەرانی منداڵان و مێرمنداڵانی ئێران گوتی: بە لەبەرچاوگرتنی ئەزموونی بەرچاوی دادوەری منداڵان و مێرمنداڵان لە فیستیڤاڵی نێودەوڵەتی فیلمی منداڵان و مێرمنداڵانی ئێران دا لەم خولەی فیستیڤاڵیشدا نزیکەی 350 کەس ئامادەیی خۆیان راگەیاندبوو کە 66 دادوەر لە نێوان ئەوانجا بەشی بەرهە ئێرانییەکان دادوەری دەکەن.\nبەرپرسی 30مین خولی فیستیڤاڵی نێودەوڵەتی فیلمی منداڵان و مێرمنداڵانی ئێران لە درێژەی قسەکانیدا گوتی: ئەندامانی دەستەی هەڵبژاردنی بەشی پێشبڕکێی نێودەوڵەتی 30مین فیستیڤاڵی نێودەوڵەتی فیلمی منداڵان و مێرمنداڵانی ئێران بریتی بوون لە: "کامیار موحسنێین"، "محمەد رەزا کەریمی سارێمی"، "نیما عەباسپوور"، "مەجید شێخ ئەنساری" و خاتوو "فەریاڵ بێهزاد" دەرهێنەر و ئەندامانی لێژنەی دادوەرانی بەشی پێشبڕکێی "نێودەوڵەتی"یش بریتین لە: "ئارماگان باڵنتین" لە وڵاتی نیووزلەندا، "ئۆرۆسلاو ریش" لە وڵاتی ئەڵمانیا، "فلۆرت وێن ئێسپێندۆنک" لە وڵاتی هەڵەندا و سەرۆکی فیستیڤاڵی "سینە کید"، "دیانا فارس" دەرهێنەری سووری، "شەهاب ئیسەفندیاری"، "خاتوو فریشتە تائێرپوور" و "ئێنیس لاسوود" دەرهێنەری توونسی و هەروەها ئەندامانی لێژنەی دادوەرانی بەشی پێشبڕکێی "نێودەوڵەتی" ئەنیمەیشنی ئەم فیستیڤاڵەش بریتین لە: "فرانک وارسانی" لە وڵاتی هەنگاریا، "ناتالیا چێرنیشوا" لە وڵاتی رووسیا، "ئێلێکساندێر سان" لە وڵاتی هۆنگ کۆنگ، "جێرهارد کلین" لە وڵاتی ئەڵمانیا و "سەعید تەوەکولیان" مامۆستای زانکۆ و ئەنیمەیش ساز لە وڵاتی ئێران.\n"عەلیرەزا رەزاداد" ئاشکراشیکرد: ئەندامانی لێژنەی دادوەرانی بەشی "سیڤێژ"ی 30مین خولی فیستیڤاڵی نێودەوڵەتی فیلمی منداڵان و مێرمنداڵانی ئێران بریتین لە: "سانت نایە" بەرهەمهێنەر لە وڵاتی هۆڵەندا، "فیردۆز بلبلیا" بەرهەمهێنەر لە وڵاتی ئەفریقیای باشوور، "موحسین چینی فرۆشان" قایم مەقامی "سیڤێژ" و ئەندامانی لێژنەی دادوەرانی بەشی پێشبڕکێی "کەرەستە ریکلامییەکان"یش بریتین لە: "حەمید رەزا بەیدەقی"، "ئەمیر عابێدی"، "ئەمیر حوسێن عەلەمولهۆدا"، "شەهرام موکری" و "مەیسەم مەولایی".\nبەرپرسی 30مین خولی فیستیڤاڵی نێودەوڵەتی فیلمی منداڵان و مێرمنداڵانی ئیسفەهان سەبارەت بە کارگا و ڤۆرکشۆپەکانی ئەم فیستیڤاڵە گوتی: ئەمساڵ تەکیزێکی جیدیمان لەسەر بەشی کارگا و ڤۆرکشۆپە پسپۆڕانییەکاندا هەیە و دوو کارگەی سیناریۆنووسی، دوو کارگەی فیلمسازی و هەروەها شەش کارگەی ئەنیمەیشن بەڕێوەدەچێت.\nرەزاداد سەبارەت بەو بەرهەمانەی کە بۆ بەشی "سینەمای ئێران"ی ئەم فیستیڤاڵە رەوانەکراوە گوتی: بە گشتیی 212 بەرهەم بۆ نووسینگەی فیستیڤاڵ رەوانەکراون، کە 75 بەرهەم بۆ بەشی کۆتایی فیستیڤاڵ هەڵبژێردراون، لەوانە: 11 بەرهەم لە بەشی فیلمە بڵیندە سینەماییەکان، 8 بەرهەم لە بەشی فیلمە بڵیندە چیرۆکییەکان (غەیرە سینەمایی)، 7 بەرهەم لە بەشی فیلمە بڵیندە ئەنیمەیشەنییەکان، 19 بەرهەم لە بەشی کورتە فیلم و نیوە بڵیندە چیرۆکییەکان و 29 بەرهەم لە بەشی کورتە فیلم و نیوە بڵیندە ئەنیمەیشنییەکان نمایش دەکرێن.\nگوتیشی: بە گشتیی 327 بەرهەمیش لە 50 وڵاتی جیهانەوە بۆ بەشداریی لە بەشی نێودەڵەتی بۆ نووسینگەی فیستیڤاڵ رەوانەکراون، کە 71 بەرهەم لە بەشی فیلمە بڵیندە سینەمایی زیندووەکان، 104 بەرهەم لە بەشی کورتە فیلم و نیوە بڵیندە زیندووەکان، 25 بەرهەم لە بەشی فیلمە بڵیندە ئەنیمەیشنییەکان و هەروەها 127 فیلم لە بەشی کورتە فیلم و نیوە بڵیندە ئەنیمەیشنییەکان نمایش دەکرێن.\nبەرپرسی 30مین خولی فیستیڤاڵی نێودەوڵەتی فیلمی منداڵان و مێرمنداڵانی ئیسفەهان له کۆتایی قسه‌کانیدا سەبارەت بە سیناریۆنووسی ئەم فیستیڤاڵە گوتی: لەم بەشەی فیستیڤاڵدا 323 بەرهەم لە دوو گرووپی "پیشەیی" و "ئەندێشەی نوێ" بۆ نووسینگەی فیستیڤاڵ رەوانەکراون، کە لە کۆتاییدا 10 بەرهەم لە بەشی ئەنیمیشن، 12 بەرهەم لە بەشی وەرگیرا و هەروەها 35 بەرهەمیش لە بەشی ئۆرجیناڵ بەشداریی دەکەن.


عێراق دواین ده‌رفه‌تی له‌به‌رده‌مدایه بۆ هه‌ستانه‌وه | نیقاش\nئه‌مڕۆ عێراق له به‌رده‌م دووڕیانێكی مێژووییدایه، وڵات هه‌ڵبژاردنێكی سه‌ختی به‌ئه‌نجام گه‌یاندووه‌و به‌هه‌زاران خۆپیشانده‌ریش بۆ داوای خزمه‌تگوزاری له ده‌رگای باره‌گا حكومییه‌كان ده‌ده‌ن.\n16.08.2018 | به‌غدا\nخۆپیشانده‌رێكی به‌ته‌مه‌ن له‌میانی ئه‌و ناڕه‌زاییانه‌ی شاره‌كانی باشوور‌و ناوه‌ڕاستیان گرتووه‌ته‌وه له‌به‌رده‌م كامێرادا به‌وپه‌ڕی ده‌نگی هاواری كرد‌و وتی: "مه‌سه‌له‌كه چیتر سه‌باره‌ت به كاره‌با‌و ئاو‌و ته‌ندروستی نییه، به‌ڵكو مه‌سه‌له‌ی نیشتمانه، نیشتمانه‌كه‌م بده‌نه‌وه، نه‌وت‌و پاره بۆ دۆزه‌خ، به‌ڵام عێراقم بده‌نه‌وه" ئه‌وه‌ش یه‌كێكه له دیمه‌نه هه‌ستبزوێنه‌كانی ئه‌م رۆژانه‌و ره‌نگدانه‌وه‌ی هه‌ستی هه‌موو عێراقییه‌كانه.\nعێراق له‌به‌رده‌م ئاڵنگاری سه‌ختدایه، چونكه تائێستاش وڵات برینی شه‌ڕه‌كانی له‌دژی توندڕه‌وان ساڕێژ ده‌كات له‌نێو شارۆچكه‌ی وێران‌و دانیشتووانی ئاواره‌و ئابوورییه‌كی په‌ككه‌وتوو له‌ڕووی كشتوكاڵ‌و پیشه‌سازی‌و قه‌یرانی وشكه‌ساڵی‌و خراپی به‌رٍێوه‌بردندا، به‌ڵام ئه‌م ئاڵنگاریانه ره‌نگه ده‌رفه‌تێكی مێژوویی بن له‌به‌رده‌م سیاسییه‌كانی عێراقدا بۆ چاككردنی بارودۆخه‌كه، به‌تایبه‌تی كه هه‌ردوو ده‌وڵه‌تی دراوسێ توركیا‌و ئێران ئێستا به كێشه ناوخۆییه‌كانیانه‌وه سه‌رقاڵن.\nبۆ یه‌كه‌مین جاره له‌ماوه‌ی چه‌ند ساڵی رابردوودا عێراقییه‌كان له حاڵه‌تێكی ده‌گمه‌نی یه‌كێتی نیشتمانیدا ده‌ژین له‌دوای سه‌ركه‌وتن به‌سه‌ر رێكخراوی "داعش"دا، چونكه مشتومڕه تایفییه‌كان‌و جنێوی نێوان سوننه‌و شیعه له‌م رۆژانه‌دا ده‌نگدانه‌وه‌یان نییه، سه‌یریش نییه كه دانیشتووانی ئه‌نبار‌و به‌سره‌و موسڵ‌و زیقار‌و به‌غدا‌و هه‌رێمی كردستان ده‌سته‌واژه‌كانی رێز‌و خۆشه‌ویستی ئاڵۆگۆڕ ده‌كه‌ن، خۆپیشاندانه‌كانی ئێستاش گه‌شه‌كردنی ئاستی هۆشیاری عێراقییه‌كانی ئاشكراكرد‌و كێشه‌كه‌یان وا ده‌ستنیشان كردووه كه قه‌یرانی سیاسییه‌كانه نه‌ك هاووڵاتیان.\nپێویسته سیاسییه عێراقییه‌كانیش به‌رله‌وه‌ی كار له‌كار بترازێت گوێ به‌م په‌ره‌سه‌ندنانه بده‌ن، چونكه وه‌ك عه‌لی سیستانی رێبه‌ری ده‌سه‌ڵاتی ئایینی شیعه هه‌فته‌ی رابردوو له‌میانی هۆشداریدانی به حزبه عێراقییه‌كان وتی ناڕه‌زایی گه‌وره به‌ڕێوه‌یه‌و گه‌وره‌تر ده‌بن‌و ره‌نگه ببنه مایه‌ی فه‌وزا. پێویسته حزبه فه‌رمانڕه‌واكانیش درك به‌وه بكه‌ن‌و بڕیاری نوێ‌و بوێرانه‌و نائاسایی بۆ رزگاركردنی وڵات بده‌ن.\nبورهان مه‌عموری ئه‌ندامی هاوپه‌یمانی "سائیرون" كه خاوه‌نی پله‌ی یه‌كه‌می هه‌ڵبژاردنه، به "نیقاش"ی وت: "وڵاته‌كه‌مان به‌قۆناغێكی مێژووییدا تێده‌په‌ڕێت‌و پێویسته هه‌موو لایه‌نه سیاسییه‌كان په‌یوه‌ندییه‌كانیان له‌گه‌ڵ هاووڵاتیاندا راست بكه‌نه‌وه‌و وه‌ڵامی داواكارییه‌كانیان بده‌نه‌وه‌و وڵات به‌ره‌وپێشه‌وه ببه‌ن".\nله‌وه‌ته‌ی هه‌ڵبژاردنی په‌رله‌مان كۆتایی هاتووه، حزبه عێراقییه‌كان له حاڵه‌تێك له نیگه‌رانیدا ده‌ژین، بۆ یه‌كه‌مین جاریشه دانوستان بۆ پێكهێنانی حكومه‌ت ده‌كه‌ن له‌ژێر گوشاری ئه‌و خۆپیشانده‌ره توڕانه‌دا كه چاودێری ده‌رئه‌نجامی دانوستانه‌كان ده‌كه‌ن، سیاسییه‌كان ترسیان له دووباره‌بوونه‌وه‌ی سیناریۆی پشككاری هه‌یه له دابه‌شكردنی پۆسته‌كاندا ئه‌ویش له‌ترسی خۆپیشانده‌ران كه داوای چاكسازی ده‌كه‌ن‌و له‌وه‌شدا سیستانی پشتیوانیانه.\nهه‌روه‌ها یه‌كه‌م جاریشه هاوپه‌یمانی براوه‌ی هه‌ڵبژاردن ده‌ستبه‌رداری داواكردنی پۆست‌و پله‌ی سه‌رۆك وه‌زیران ده‌بێت، چونكه هه‌فته‌ی رابردوو موقته‌دا سه‌در رێبه‌ری هاوپه‌یمانی "سائیرون" چه‌ند پێشنیارێكی بوێرانه‌ی راگه‌یاند بۆ ده‌ربازكردنی وڵات له قه‌یرانه‌كه‌و ره‌زامه‌ندی ده‌ربڕی كه سه‌رۆك وه‌زیرانی نوێ كه‌سێكی سه‌ربه‌خۆ بێت كه جه‌ماوه‌ر خۆشیان بوێت‌و وه‌زیره‌كانی حكومه‌ته‌كه‌شی له كه‌سانی ته‌كنۆكرات بن، سه‌در هه‌ڕه‌شه‌ی ئه‌وه‌شی كرد كه له بارێكدا ئه‌گه‌ر حزبه‌كانی دیكه ره‌زامه‌ندی له‌سه‌ر ئه‌و مه‌رجانه ده‌رنه‌بڕن ئه‌وا هه‌رچه‌نده براوه‌ی هه‌ڵبژاردنه، به‌ڵام بوونه ئۆپۆزسیۆن له په‌رله‌مان هه‌ڵده‌بژێرێت‌و ده‌چێته پاڵ خۆپیشاندانه‌كان.\nعه‌لی سیستانی یاریزانه كاریگه‌ره‌كه‌ی دیكه‌ی وڵاتیش داوای كرد سه‌رۆك وه‌زیرانێكی به‌هێز هه‌ڵبژێردرێت كه بوێر بێت له دژایه‌تیكردنی گه‌نده‌ڵی‌و ئه‌ندامانی حكومه‌تیش ته‌كنۆكرات بن، پشتیوانی خۆیشی بۆ به‌رده‌وامبوونی ناڕه‌زاییه جه‌ماوه‌رییه‌كان ده‌ربڕی بۆ هێشتنه‌وه‌ی گوشار له‌سه‌ر سیاسییه‌كان تا داواكارییه‌كان جێ به‌جێ ده‌كه‌ن.\nله‌و باره‌یه‌وه په‌رله‌مانتاری سوننه عه‌بدولقه‌هار سامه‌ڕائی ده‌ڵێت: "هاووڵاتیان بێ ئومێدبوون له سیاسییه‌كان ئه‌و حزبانه‌ش كه ئێستا دانوستان ده‌كه‌ن بۆ پێكهێنانی حكومه‌ت كه‌وتوونه‌ته دۆخێكی سه‌خته‌وه به‌هۆی گوشاری ناڕه‌زاییه‌كان‌و مه‌رجه‌عیه‌تی ئاینی له نه‌جه‌ف".\nسامه‌ڕائی به "نیقاش"ی وت: "پێویسته به‌ره‌و حكومه‌تێكی خاوه‌ن تایبه‌تمه‌ندی نوێ بچین دوور له سه‌ودانامه‌ی نهێنی بۆ دابه‌شكردنی پۆسته‌كان، ئه‌مڕۆ ئه‌وه‌ی گوشار ده‌كات به‌ئاڕاسته‌ی بڕیاری ئه‌رێنی، هاووڵاتیان‌و مه‌رجه‌عیه‌تی ئاینیه له نه‌جه‌ف، له‌كاتێكدا هێشتا سیاسییه‌كان بیر له دووباره‌كردنه‌وه‌ی ئه‌زموونه‌كانی رابردوو ده‌كه‌نه‌وه، تاكه چاره‌سه‌ر بۆ رزگاركردنی وڵات حكومه‌تێكی ته‌كنۆكراته كه وڵات له گه‌نده‌ڵی‌و وێرانبوون ده‌رباز بكات".\nسه‌ره‌ڕای ئه‌و كاره‌سات‌و وێرانكاریه‌ش كه شه‌ڕی دژ به "داعش" دروستی كردوون، به‌ڵام حاڵه‌تێك له یه‌كێتیی نیشتمانیشی له‌نێو عێراقییه‌كاندا هێناوه‌ته ئاراوه‌و تائێستاش چیرۆكی یه‌كێتیی نیشتمانی نێوان سه‌ربازه عێراقییه‌كان‌و دانیشتووانی ئه‌و شارانه له‌نێو خۆیاندا ده‌گێڕنه‌وه كه توندڕه‌وان داگیریان كردبوون، ئه‌مڕۆش كۆكن له‌سه‌ر ئه‌وه‌ی به‌رپرسیارێتی هه‌زاران قوربانی له سه‌ربازان‌و دانیشتووان‌و وێرانبوونی شاره‌كان ته‌نیا له ئه‌ستۆی سیاسییه‌كاندایه.\nهه‌ژموونی ئێران‌و ده‌وڵه‌تانی دراوسێ\nبۆیه‌كه‌مین جار له‌ماوه‌ی چه‌ند ساڵی رابردوودا عێراق له حاڵه‌تێك له ئارامی دیپلۆماسیدا ده‌ژی له‌گه‌ڵ ئه‌و دراوسێیانه‌ی كه بۆ ماوه‌یه‌كی زۆر وڵاته‌كه‌یان كردبووه گۆڕه‌پانی یه‌كلاكردنه‌وه‌ی حساباته‌كانیان له‌گه‌ڵ نه‌یاره‌كانیان، چونكه ده‌وڵه‌تانی كه‌نداو له‌سه‌روو هه‌مووشیانه‌وه سعودیه كه تۆمه‌تبار ده‌كرا به ناردنی تیرۆریستان بۆ عێراق، ده‌روازه دیپلۆماسییه‌كانیان له‌گه‌ڵ عێراق كردووه‌ته‌وه‌و ئه‌مڕۆ هه‌ماهه‌نگییه‌كی زۆر له‌نێوان حكومه‌تی عێراق‌و ده‌وڵه‌تانی كه‌نداو هه‌یه بۆ پاڵپشتیكردنی په‌یوه‌ندییه هاوبه‌شه‌كانیان له‌ڕووی سیاسی‌و بازرگانی‌و ئابوورییه‌وه.\nهه‌رچی سوریاشه كه ده‌روازه‌یه‌ك بوو بۆ ناردنی تیرۆریستان بۆ عێراق له‌ده‌یه‌ی رابردوودا، ئه‌مڕۆ رۆچووه‌ته نێو قه‌یرانێكی ناوخۆیی، هاوكات توركیا‌و ئێرانیش رووبه‌ڕووی كێشه‌ی گه‌وره‌ی ناوخۆیی بوونه‌ته‌وه به‌هۆی سزاكانی ئه‌مریكاوه.\nئه‌وه‌ی جێی سه‌رنجه حكومه‌تی عێراقی ماوه‌ته‌واوبوو به‌سه‌رۆكایه‌تی حه‌یده‌ر عه‌بادی بڕیارێكی بوێرانه‌ی دا به پابه‌ندبوون به‌و سزایانه‌وه بۆ پاراستنی به‌رژه‌وه‌ندییه نیشتمانیه‌كانی كه به‌غدا هیچ بژارده‌یه‌كی دیكه‌ی نه‌بوو، چونكه كارێكی مه‌ترسیداره سه‌ركێشی بكرێت به په‌یوه‌ندی له‌گه‌ڵ ویلایه‌ته یه‌كگرتووه‌كان كه تائێستاش یارمه‌تیده‌ره له راوه‌دوونانی توندڕه‌وان له وڵاته‌كه‌و جێبه‌جێكردنی به‌رنامه‌كانی ئاماده‌كرن‌و پڕچه‌ككردنی هێزه ئه‌منییه‌كانی عێراق.\nهه‌موو كۆمه‌ڵی نێوده‌وڵه‌تی به چاوی هاوسۆزی له عێراق ده‌ڕوانێت، بۆیه نه‌ته‌وه یه‌كگرتووه‌كان‌و یه‌كێتیی ئه‌وروپا‌و ویلایه‌ته یه‌كگرتووه‌كان هه‌وڵی پشتیوانیكردنی وڵاته‌كه‌و بنیاتنانه‌وه‌ی وێرانكارییه‌كانی جه‌نگ ده‌ده‌ن، به‌كرداریش پرۆژه‌ی بچووكی په‌ره‌پێدانیان ده‌ستپێكردووه كه پێوێسته گه‌وره‌تر بكرێن، به‌ڵام چاوه‌ڕوانی حكومه‌تێكی فیدراڵی نیشتمانی ده‌كه‌ن كه زامنی ئه‌وه بكات پاره‌كان نه‌چنه گیرفانی گه‌ندڵكاران‌و به‌توندی هه‌وڵی دابینكردنی خزمه‌تگوزاری‌و بنیاتنانی سیستمێكی ئیداری باش بدات كه داخوازی هاووڵاتیان جێبه‌جێ بكات.\nپێویسته سیاسییه‌كانی عێراق درك به قه‌باره‌ی كاره‌ساته‌كه بكه‌ن‌و رێز له حاڵه‌تی یه‌كێتیی نیشتمانی نێوان عێراقییه‌كان بگرن‌و پشتیوانی نێوده‌وڵه‌تی به‌كاربهێنن بۆ كاركردن له‌سه‌ر ده‌ركردنی بڕیاری نیشتمانی یه‌كلاكه‌ره‌وه كه به‌رژه‌وه‌ندی نیشتمانی له‌به‌رچاو بگرێت، هه‌روه‌ها كار بۆ تێپه‌ڕاندنی هه‌ڵه‌كانی رابردووش بكه‌ن، ئه‌مه دوا ده‌رفه‌ته بۆ هه‌ستانه‌وه‌ی عێراق یاخود سه‌رله‌نوێ گه‌ڕانه‌وه بۆ هه‌ره‌س، ئه‌م جاره ئه‌نجامه‌كان پێشبینی نه‌كراون.\nدووشه‌ممه‌ی رابردوو په‌رله‌مانتار مشعان جبوری له لاپه‌ڕه‌ی خۆی له "تویته‌ر" نووسیبووی: "پێشهاته‌كان گه‌یشتوونه‌ته ئه‌وه‌ی خۆپیشاندانێك له باشووری عێراقی (شیعه) بێته ده‌ره‌وه‌و ستایشی سه‌دام حسێن سه‌رۆكی پێشو‌و ماوه‌ی فه‌رمانڕه‌واییه‌كه‌ی بكات، ئه‌مه‌ش مانای ئه‌وه‌یه كار گه‌یشتووه‌ته حاڵه‌تێك له شكست‌و خراپی كه پێویستی به گۆڕینی ته‌واوی رێساكانی پرۆسه‌ی سیاسی هه‌یه، ئه‌گه‌رنا هه‌مووان له مه‌ترسیدا ده‌بن".\nیارییه‌ك دۆڕاوو براوه تیایدا دۆڕاون\nپایه‌داران پێگه‌یان له‌ده‌ستداوه\nرێكخه‌رانی مانگرتنه‌كان به‌ر نه‌فره‌تی كۆمه‌ڵگه کەوتوون\nله‌ده‌ستدانی دۆلار‌و ململانێی سه‌ربازی\nعێراق له‌هه‌مووان زیاتر له‌سزاكانی ئه‌مریكا له‌دژی ئێران ده‌ترسێت